Yohane I 5 NA-TWI - Sɛnea nhyehyɛe no bɛyɛ - Obiara a - Bible Gateway\nYohane I 4Yohane II 1\nYohane I 5 Nkwa Asem (NA-TWI)\n5 Obiara a ogye di sɛ Yesu yɛ Agyenkwa no yɛ Onyankopɔn ba. Na obiara a ɔdɔ Agya no dɔ ne Ba no nso. 2 Eyi na ɛma yehu sɛ yɛdɔ Onyankopɔn mma: ɛyɛ ɔdɔ a yɛdɔ Onyankopɔn ne di a yedi ne mmara so. 3 Ɔdɔ a yɛdɔ Onyankopɔn no, kyerɛ di a yɛdi ne mmara so. Na ne mmara no nso so di nyɛ den mma yɛn, 4 efisɛ, Onyankopɔn ba biara tumi di wiase so. Saa kwan yi so na yɛnam di wiase so nkonim: yɛde yɛn gyidi.


Genesis 20 | Intanɛt So Bible| Wiase Foforɔ Nkyerɛaseɛ\nOgyee Sara fii Abimelek nsam (1-18)\n20 Na Abraham tu kɔɔ+ Negeb asaase so kɔtenaa Kades+ ne Sur+ ntam. Bere a Abraham te* Gerar+ no, 2 ɔkaa ne yere Sara ho asɛm bio sɛ: “Ɔyɛ me nuabea.”+ Enti Gerar hene Abimelek soma ma wɔkɔfaa Sara brɛɛ no.+ 3 Ɛnna Onyankopɔn baa Abimelek nkyɛn anadwo wɔ dae mu, na ɔka kyerɛɛ no sɛ: “Ɔbea a woakɔfa no yi, woawu awie,+ efisɛ ɔyɛ obi yere.”+ 4 Nso na Abimelek mfaa ne ho nkaa no.* Na ɔkae sɛ: “Yehowa, enti worebekum ɔman a wɔn ho nni asɛm?* 5 Ɛnyɛ ɔno ara na ɔka kyerɛɛ me sɛ, ‘Ɔyɛ me nuabea’? Na ɔbea no nso anka sɛ, ‘Ɔyɛ me nuabarima’? Me komam fitaa; ɛnyɛ adwemmɔne na mede yɛɛ saa.” 6 Ɛnna nokware Nyankopɔn no ka kyerɛɛ no wɔ dae no mu sɛ: “Minim sɛ wo komam fitaa na woyɛɛ saa, enti na masiw wo kwan na woanyɛ bɔne antia me. Ɛno nti na mamma woamfa wo ho anka no no. 7 Afei fa ɔbea no kɔma ne kunu,+ efisɛ ɔbarima no yɛ odiyifo, na ɔbɛsrɛ ama wo+ na woanwu. Na sɛ woamfa no ankɔ a, kae hu sɛ wo ne wo fifo nyinaa, owu na mubewu.” 8 Abimelek sɔree anɔpatutuutu frɛfrɛɛ ne nkoa nyinaa, na ɔkaa nea asi nyinaa kyerɛɛ wɔn. Na wɔbɔɔ hu paa. 9 Afei Abimelek frɛɛ Abraham na ɔka kyerɛɛ no sɛ: “Dɛn na wode ayɛ yɛn yi? Dɛn koraa na mayɛ wo a wode bɔne kɛse yi aba me ne m’ahenni so yi? Nea wode ayɛ me yi nye.” 10 Na Abimelek san bisaa Abraham sɛ: “Dɛn koraa na ɛbaa wo tirim a enti woyɛɛ saa?”+ 11 Ɛnna Abraham kae sɛ: “Mekae wɔ me tirim sɛ, ‘Onyankopɔn ho suro paa de, ebi nni ha, na anhwɛ a me yere nti wobekum me.’+ 12 Na ɔyɛ me nuabea nso ampa, ɔyɛ me papa ba, nanso ɔnyɛ me maame ba; ɛnna ɔbɛyɛɛ me yere.+ 13 Bere a Onyankopɔn ma mifii me papa fi dii atutena+ no, meka kyerɛɛ no sɛ: ‘Ɔdɔ a enni huammɔ a mepɛ sɛ woda no adi kyerɛ me ni: Baabiara a yɛbɛkɔ no ka sɛ meyɛ wo nuabarima.’”+ 14 Afei Abimelek maa Abraham nguan ne anantwi ne nkoa ne mfenaa, na ɔde ne yere Sara san maa no. 15 Abimelek kae nso sɛ: “M’asaase na ɛda w’anim yi, tena baabiara a wopɛ.” 16 Na ɔka kyerɛɛ Sara nso sɛ: “Merema wo nuabarima no nnwetɛbona 1,000.+ Eyi na mede rekyerɛ sɛ wo ho nguu fĩ* wɔ wɔn a wɔka wo ho nyinaa ne obiara anim; wo ho nni asɛm biara.” 17 Na Abraham bɔɔ nokware Nyankopɔn no mpae; na Onyankopɔn saa Abimelek ne ne yere ne ne mfenaa yare, na wofii ase woo mma. 18 Nea ɛwom ne sɛ, Abraham yere Sara nti, na Yehowa ama mmea a wɔwɔ Abimelek fi nyinaa ntumi nwo.*+\n^ Anaa “bɛyɛɛ ɔhɔho wɔ.”\n^ Kyerɛ sɛ, na ɔne no nnae.\n^ Anaa “ɔman trenee.”\n^ Anaa “Eyi na mede retew w’anim.”\n^ Anaa “na Yehowa ato mmea a wɔwɔ Abimelek fi nyinaa yafunu mu.”


Забур 72 CARS - Nnwom 72 ASCB\n1Ao Onyankopɔn, fa wʼatɛntenenee ma ɔhene no,\nna fa wo tenenee ma ɔhene babarima.\n2Ɔde tenenee bɛbu wo nkurɔfoɔ atɛn,\nɔbɛbu wo nkurɔfoɔ a wɔrehunu amane no atɛntenenee.\n3Mmepɔ no de yiedie bɛbrɛ nnipa no,\nnkokoɔ no de tenenee bɛba.\n4Ɔbɛko ama nnipa no mu amanehunufoɔ\nna woagye wɔn a wɔnni bie mma nkwa;\n5Owia ne ɔsrane da so wɔ hɔ yi\nwɔbɛsuro wo awoɔ ntoatoasoɔ nyinaa mu.\n6Ɔbɛyɛ sɛ osuo a ɛtɔ gu asase a wɔadɔ soɔ so,\nte sɛ obosuo a ɛgugu asase so.\n7Teneneefoɔ bɛnyini frɔmfrɔm wɔ ne berɛ so;\nyiedie bɛbu so kɔsi da a ɔsrane nni hɔ bio.\n8Ɔbɛdi ɔhene afiri ɛpo akɔsi ɛpo\nafiri Asubɔnten Efrata akɔsi asase ano.\n9Ɛserɛ so mmusua bɛkoto nʼanim\nna nʼatamfoɔ adi mfuturo.\nde apeatoɔ bɛbrɛ no;\nde ayɛyɛdeɛ bɛbrɛ no.\n11Ahemfo nyinaa bɛkoto no\n12Na ɔbɛgye mmɔborɔfoɔ a wɔsu frɛ no,\nne amanehunufoɔ a wɔnni ɔboafoɔ.\n13Ɔbɛhunu wɔn a wɔayɛ mmrɛ ne ahiafoɔ mmɔbɔ\nna wagye ahiafoɔ nkwa.\n14Ɔbɛgye wɔn afiri nhyɛsoɔ ne akakabensɛm mu,\nɛfiri sɛ wɔn mogya som bo wɔ nʼanim.\nMa wɔmfa sikakɔkɔɔ mfiri Seba mmrɛ no.\nMa nnipa mmɔ mpaeɛ mma no\nna wɔnhyira no da mu nyinaa.\n16Aburoo mmu so wɔ asase no so nyinaa;\nnnuane mmu so wɔ nkokoɔ so,\nna ɛnyini sɛ mfuo so serɛ.\nɛntena hɔ nkyɛre sɛ owia.\nWɔbɛfa ne so ahyira amanaman no,\n18Nhyira nka Awurade Onyankopɔn, Israel Onyankopɔn!\nƆno nko ara na ɔyɛ anwanwadeɛ.\n19Nhyira nka ne din a animuonyam ahyɛ no ma no daa daa.\nMa nʼanimuonyam nhyɛ ewiase nyinaa ma.\n20Yisai ba Dawid mpaeɛbɔ no awieeɛ nie.\nASCB : Nnwom 72


2022 Yehowa Adansefo Ɔmantam Nhyiam\nYɛde anigye reto nsa afrɛ wo sɛ, hwɛ nhyiam a Yehowa Adansefo de nnansa bɛyɛ no bi.\nCOVID-19 yare no nti, yɛbɛyɛ afe yi nhyiam no wɔ Intanɛt so wɔ jw.org. Yɛde nhyiam dwumadi no begu hɔ nkakrankakra wɔ July ne August mu.\nWubetumi Ahwɛ Bi a Worentua Hwee. Wopɛ sɛ wohwɛ dwumadi no bi a, enhia sɛ wobɔ wo ho nsɛm biara hyɛ mu.\nNea Wɔbɛka Ho Asɛm Wɔ Nhyiam No Ase\nFida: Wubehu sɛnea ɔdɔ betumi ama w’asom adwo wo ne sɛnea ɛbɛma asomdwoe aba wo ne afoforo ntam. Wobɛsan ahu nea enti a yebetumi aka sɛ, akwankyerɛ a Bible de ma awarefo, awofo ne mmofra no, ɛyɛ “akwankyerɛ a ɛma asomdwoe ba abusua mu.”\nMemeneda: Sɛ yɛyare, yɛn sikasɛm nkɔ yiye, atoyerɛnkyɛm ama yɛahwere yɛn agyapade, anaa yɛrehyia ɔhaw foforo bi a, yebetumi anya asomdwoe anaa? Yɛbɛhwɛ video bi a ɛbɛma yɛahu nea ebinom reyɛ wɔ wiase afanan nyinaa a ama wɔanya asomdwoe. Ɛbɛhyɛ wo nkuran paa.\nKwasida: So yebetumi ne Onyankopɔn afa adamfo ama ayɛ yiye? Wufitii ara na woabɛyɛ Onyankopɔn adamfo, anaa biribi wɔ hɔ a ɛsɛ sɛ woyɛ? Ɔkasa a egyina Bible so a n’asɛmti ne “Wobɛyɛ Dɛn Ne Onyankopɔn Afa Adamfo?” no, ɛbɛma woanya saa nsɛmmisa yi ho mmuae.\nHwɛ nhyiam no program, na hwɛ ɔmantam nhyiam a yɛyɛ no ho video nso.\n2022 Yehowa Adansefo Ɔmantam Nhyiam: “Monhwehwɛ Asomdwoe”!\nObiara wɔ ne haw a etumi sɛe n’asomdwoe. Bra “Monhwehwɛ Asomdwoe”! Ɔmantam Nhyiam a Yehowa Adansefo bɛyɛ no bi, na wubehu sɛnea wubenya asomdwoe ɛnnɛ ne daakye.\nDrama No Apɔ So Apɔ So: Yehowa Kyerɛ Yɛn Asomdwoe Kwan\nSɛnea Yehowa ama ne bɔhyɛ ahorow reba mu nkakrankakra ne sɛnea ɔrekyerɛ ne nkurɔfo kwan ama wɔanya asomdwoe daakye no, drama yi bɛboa yɛn ama yɛahu.\nDɛn Na Ɛkɔ So Wɔ Yɛn Mantam Nhyiam Ase?\nAfe biara, Yehowa Adansefo de nnansa yɛ ɔmantam nhyiam wɔ wiase baabiara. Dɛn koraa na ɛkɔ so wɔ yɛn nhyiam akɛse ase? Hwɛ video yi na wubehu.\nSƐNEA YƐDE NTOBOA A WUYI NO DI DWUMA\nƆmantam Nhyiam a Yeyii Wɔ TV So Na Yɛsan Bɔɔ Wɔ Radio So\nWɔde afe 2020 ɔmantam nhyiam dwumadi no too Intanɛt so, nanso anuanom a ɛwɔ Malawi ne Mozambique no mu pii nni akade a wɔde bɛkɔ Intanɛt so. Enti wɔyɛɛ dɛn tiee nhyiam no bi?\nShare Share Yehowa Adansefo Afe Afe Ɔmantam Nhyiam\nHwɛ Afe 2022 Ɔmantam Nhyiam No Bi—“Monhwehwɛ Asomdwoe”!


1พงศ์กษัตริย์ 4 TNCV - 1 Ahemfo 4 AKCB\n1 Ahemfo 4:1-34\nSalomo Mpanyimfo Ne Amradofo\n1Enti Ɔhene Salomo dii Israel nyinaa so hene.\n2Na eyinom ne ne mpanyimfo:\nSadok babarima Asaria4.2 Na Asaria yɛ Ahimaas babarima na Ahimaas nso yɛ Sadok a na ɔyɛ ɔsɔfo no babarima.\n3Sisa mmabarima Elihoref ne Ahiya na na wɔyɛ asennii akyerɛwfo no.\nAhilud babarima Yehosafat na na ɔyɛ adehye abakɔsɛm kyerɛwfo.\n4Yehoiada babarima Benaia na na ɔyɛ asraafo so sahene no;\nSadok ne Abiatar na na wɔyɛ asɔfo.\n5Natan babarima Asaria na na ɔyɛ amansin amradofo titenani.\nNatan babarima Sabud a na ɔyɛ ɔsɔfo no, na na ɔyɛ ɔhene fotufo a ɔde ne ho to ne so.\n6Ahisar na na ɔyɛ ahemfi sohwɛfo.\nAbda babarima Adoniram na na ɔhwɛ adwumayɛfo so.\n7Na Salomo wɔ amansin amradofo dumien wɔ Israel nyinaa mu. Na wɔn adwuma ne sɛ, wogye nnuan fi ɔmanfo nkyɛn de kɔma ahemfifo. Wɔn mu biara hwɛ di saa dwuma yi ɔsram baako wɔ afe biara mu.\n8Saa amradofo dumien no din na edidi so yi:\nNa Ben-Hur wɔ Efraim bepɔw asase so.\n9Na Ben-Deker hwɛ Makas, Saalbim, Bet-Semes ne Elon-Bet-Hanan so.\n10Na Ben-Hesed hwɛ Arubot a Soko ne nsase a ɛwɔ Hefer nyinaa ka ho no so.\n11Na Ben-Abinadab wɔ Nafat-Dor. (Ɔwaree Salomo babea Tafat).\n12Na Ahilud babarima Baana hwɛ Taanak ne Megido ne Bet-Sean a ɛbɛn Saretan a ɛwɔ Yesreel anafo ne nkurow a efi Bet-Sean, de kosi Abel-Mehola, tra kosi Yokmeam akyi no so.\n13Na Ben-Geber wɔ Ramot-Gilead, a Yair nkurow a wɔde too Manase babarima Yair a ɛwɔ Gilead ka ho, wɔ Argob mantam a ɛwɔ Basan a nkuropɔn aduosia a wɔde kɔbere apon asisi ano no ka ho.\n14Na Ido babarima Abinadab wɔ Mahanaim.\n15Na Ahimaas wɔ Naftali. Ɔno nso waree Salomo babea Basmat.\n16Na Husai babarima Baana wɔ Aser ne Alot.\n17Na Parua babarima Yehosafat wɔ Isakar.\n18Na Ela babarima Simei wɔ Benyamin.\n19Na Uri babarima Geber wɔ Gilead asase so a Amorihene Sihon ne Basanhene Og amantam ka ho. Na amrado baako pɛ na ɔhwɛ Yuda asase so.\nSalomo Nkɔso Ne Nyansa\n20Na nnipa a wɔwɔ Yuda ne Israel no dodow te sɛ mpoano nwea. Nea wonya di ne nea wonya nom no, na wɔn ani sɔ. 21Salomo dii ahemman4.21 Salomo ahemman ahye no ano kɔka faako a Onyankopɔn hyɛɛ Abraham bɔ no (1 Mose 15.18-21; 5 Mose 1.7; 11.24; Yos 1.4). nyinaa so, fi Asubɔnten Eufrate kosi Filistifo asase so, de kosi Misraim hye so. Na nnipa a wadi wɔn so wɔ saa nsase no so no de sonkahiri brɛ Salomo, na wɔkɔɔ so som no ne nkwanna nyinaa.\n22Nnuan a na wohia daa wɔ Salomo ahemfi no yɛ asikresiam pa susukoraa ɔha ne aduonum ne atokosiam susukoraa ahaasa, 23anantwi a wɔadodɔ wɔ buw mu du, anantwi a wɔde wura ayɛn wɔn aduonu, nguan anaa mmirekyi ɔha, atwe, nnowa, awansan ne nkokɔ a wɔadodɔ. 24Na Salomo amantow no yɛ ahenni ahorow a ɛwɔ Asubɔnten Eufrate atɔe fam nyinaa de fi Tifsa4.24 Tifsa yɛ kurow titiriw bi a ɛbɛn Asubɔnten Eufrate. Na saa kurow no hye ano si amantow no atifi apuei fam. Na Gasa ne Filistia a ɛbɛn Po Kɛse no nso yɛ anafo apuei hye ano. kosi Gasa. Na asomdwoe wɔ asase no so mmaa nyinaa. 25Salomo nkwa nna mu nyinaa, Yuda ne Israel nyaa bammɔ tenaa ase asomdwoe mu. Na efi Dan kosi Beer-Seba no, na abusua biara wɔ ne fi ne ne bobe ne borɔdɔma mfikyifuw.\n26Na Salomo wɔ apɔnkɔdan mpem anan ma ne nteaseɛnam apɔnkɔ ne apɔnkɔ mpem dumien.\n27Amansin mu amradofo na na wɔma ɔhene Salomo ne nʼasennii nnuan pɛpɛɛpɛ wɔ wɔn ɔsram ɔsram nnuanma no mu. 28Na wɔde atoko ne sare a ɛho hia brɛ adehye apɔnkɔ no wɔ wɔn nnae.\n29Onyankopɔn maa Salomo nyansa, ntease ne nhumu a emu nni hwehwɛbea. 30Nokware, na ne nyansa no boro anyansafo a wɔwɔ apuei ne anyansafo a wɔwɔ Misraim nyinaa nyansa so. 31Na onim nyansa sen obiara a Esrahini Etan ne Heman ne Kalkol ne Darda a wɔyɛ Mahel mmabarima no ka ho. Na ne din hyetaa wɔ aman a atwa ne ho ahyia no so. 32Obuu mmɛ mpem abiɛsa, na ɔkyerɛw nnwom apem ne anum. 33Na otumi ka afifide biara ho nsɛm, efi Lebanon sida so de kosi adwerɛ a efifi ɔfasu mpaapae mu so. Na otumi ka mmoa, nnomaa, mmoa a wɔwea fam ne nsumnam ho nsɛm nso. 34Enti na ahemfo a wɔwɔ aman afoforo so tu wɔn ananmusifo ba Salomo nkyɛn betie ne nyansasɛm no bi.\nAKCB : 1 Ahemfo 4


Isaiah 44 NIV – Yesaia 44 ASCB | Biblica\nIsaiah 44 NIV – Yesaia 44 ASCB\nJeshurun,44:2 Jeshurun means the upright one, that is, Israel. whom I have chosen.\nIsrael Deɛ Wapa No\n1“Na, afei, Ao Yakob me ɔsomfoɔ,\nIsrael, deɛ mapa no.\n2Sei na Awurade seɛ,\ndeɛ ɔnwonoo wo, na ɔyɛɛ wo wɔ awotwaa mu,\nɔno na ɔbɛboa wo:\nNsuro, Ao Yakob, me ɔsomfoɔ,\nYeshurun, a mapa noɔ.\n3Na mɛhwie nsuo agu asase a awo no so,\nne asutene wɔ asase kesee so;\nmɛhwie me Honhom agu wo mma so,\nne me nhyira agu wʼasefoɔ so.\n4Wɔbɛfifiri sɛdeɛ ɛserɛ fifiri wɔ mmoa adidibea,\nte sɛ mpampuro a ɛwɔ asutene ho.\n5Obi bɛka sɛ, ‘Meyɛ Awurade dea’;\nɔfoforɔ bɛfrɛ ne ho sɛ Yakob;\nbio ɔfoforɔ bɛtwerɛ ne nsa ho sɛ, ‘Awurade dea,’\nna wafa edin Israel.\nƐyɛ Awurade, Ɛnyɛ Ahoni\n6“Sei na Awurade\nIsraelhene ne Ɔgyefoɔ, Asafo Awurade seɛ:\nMene Ahyɛaseɛ ne Awieeɛ;\nOnyankopɔn biara nni hɔ sɛ me.\n7Hwan na ɔne me sɛ? Ma ɔmpae mu nka.\nMa ɔnka na ɔnkyerɛ wɔ mʼanim\ndeɛ asisi firi ɛberɛ a megyee me tete nkurɔfoɔ sii hɔ,\nne deɛ ɛrebɛba,\naane, ma ɔnhyɛ deɛ ɛreba ho nkɔm.\n8Mommma mo ho mpopo, monnsuro.\nMampae mu anka yei, manna no adi teteete anaa?\nMone mʼadansefoɔ. Onyankopɔn foforɔ bi ka me ho anaa?\nDabi, Ɔbotan foforɔ bi nni hɔ; mennim obiara.”\n9Wɔn a wɔyɛ ahoni nyinaa nka hwee,\nna nneɛma a ɛsom wɔn bo no ho nni mfasoɔ.\nWɔn a anka wɔkasa ma wɔn no ani afira;\nwɔnnim wɔn ankasa animguaseɛ ho hwee.\n10Hwan na ɔsene onyame na ɔgu ohoni,\na ne ho mma no mfasoɔ biara?\n11Ɔno ne wɔn a wɔte sɛ no nyinaa anim bɛgu ase;\nadwumfoɔ nyɛ hwee sɛ nnipa.\nMomma wɔn nyinaa mmɔ mu nsɔre nnyina,\nehu ne animguaseɛ na ɛbɛka wɔn.\n12Ɔtomfoɔ fa nʼatondadeɛ\nɔde hyehyɛ egyasramma mu;\nɔde asaeɛ bobɔ so yɛ no ohoni,\nɔde nʼabasamu ahoɔden mmorosoɔ na ɛyɛ;\nɛkɔm de no na ɔyɛ mmrɛ;\nɔnnom nsuo enti ɔtɔ baha.\n13Duadwumfoɔ de ahoma susu\nna ɔde twerɛdua sensane;\nna ɔde fitiɛ yiyi ho\nafei ɔde kɔmpase hyɛ no agyiraeɛ.\nƆsene na ɛyɛ sɛ onipa sɛso,\nɛyɛ sɛ onipa wɔ nʼanimuonyam nyinaa mu,\nsɛ wɔde bɛsi abosonnan mu.\nanaasɛ ebia ɔfaa kwabɔhɔrɔ anaa odum.\nƆmaa ɛnyiniiɛ wɔ kwaeɛ mu,\nanaa ɔduaa pepeaa, na osutɔ ma ɛnyiniiɛ.\n15Ɛyɛ deɛ onipa de sɔ ogya;\nɔde ebi ka ne ho hye,\nɔde bi sɔ ogya to burodo.\nNanso ɔde ebi sene onyame nso na ɔsɔre no;\nɔyɛ ohoni na ɔkoto no.\n16Ɔde dua no mu fa sɔ ogya;\nɛso na ɔnoa nʼaduane,\nɔtoto ne nam wɔ so na wawe amee.\nAfei ɔka ne ho hye na ɔka sɛ,\nAa! Mahunu ogya; me ho ayɛ me hye.\n17Nkaeɛ no ɔde yɛ onyame, ne honi;\nɔkoto no na ɔsɔre no.\nƆbɔ no mpaeɛ sɛ,\n“Gye me; wone me nyame.”\n18Wonnim hwee, na wɔnte hwee ase;\nwɔasram wɔn ani so enti wɔnhunu adeɛ,\nwɔato wɔn adwene mu enti wɔnte hwee ase.\n19Obiara nna nnwene ho,\nobiara nni nimdeɛ anaa nhunumu a ɔde bɛka sɛ,\n“Mede ɛfa sɔɔ ogya;\nna mpo metoo burodo wɔ ne gyaframa so;\nmetotoo nam wɔ so weeɛ.\nƐsɛ sɛ mede nkaeɛ no yɛ akyiwadeɛ anaa?\nƐsɛ sɛ mekoto gyentia anaa?”\n20Nsõ na ɔdie, nnaadaa akoma ma no yera kwan;\nɔrentumi nye ne ho, anaa ɔrentumi nka sɛ,\n“Deɛ mekura wɔ me nsa nifa yi nnyɛ atorɔ anaa?”\n21“Kae saa nneɛma yi, Ao, Yakob,\nɛfiri sɛ, woyɛ me ɔsomfoɔ, Ao Israel.\nMe na meyɛɛ wo, woyɛ me ɔsomfoɔ;\nAo Israel, me werɛ remfiri wo.\n22Mapra wo mfomsoɔ agu te sɛ ɛbɔ\nne wo bɔne te sɛ anɔpa bosuo.\nSane bra me nkyɛn,\nɛfiri sɛ magye wo.”\n23Momfa ahosɛpɛ nto dwom, Ao ɔsorosoro,\nna Awurade na wayɛ yei.\nMommɔ ose, Ao, asase ase.\nMomma nnwontoɔ so, mo mmepɔ,\nmo kwaeɛ ne emu nnua nyinaa,\nna Awurade agye Yakob,\nwada nʼanimuonyam adi wɔ Israel.\n24“Sei na Awurade seɛ,\nwo Gyefoɔ a ɔnwonoo wo wɔ awotwaa mu no:\ndeɛ wayɛ nneɛma nyinaa,\ndeɛ ɔno nko ara trɛɛ ɔsoro mu\ndeɛ ɔno nko ara twee asase mu,\n25deɛ ɔsɛe atorɔ adiyifoɔ nsɛnkyerɛnneɛ\nna ɔma nkɔmhyɛfoɔ yɛ nkwaseafoɔ;\ndeɛ ɔtutu anyansafoɔ adenim guo\nna ɔdane no nkwaseasɛm,\n26deɛ ɔma nʼasomfoɔ nsɛm ba mu\ndeɛ ɔhyɛ nʼasomafoɔ nkɔmhyɛ no mu ma,\n“deɛ ɔka fa Yerusalem ho sɛ, ‘Wɔbɛtena ne mu,’\nne Yuda nkuro ho sɛ, ‘Wɔbɛkyekyere,’\nne mmubuiɛ ho sɛ, ‘Mɛyɛ no foforɔ,’\n27deɛ ɔka kyerɛ nsubunu sɛ, ‘We,\nna mɛma wo asutene awewe,’\n28deɛ ɔka wɔ Kores ho sɛ, ‘Ɔyɛ me dwanhwɛfoɔ\nna ɔbɛwie deɛ mepɛ nyinaa yɛ;\nɔbɛka afa Yerusalem ho sɛ, “Ma wɔnkyekyere bio,”\nna waka afa asɔredan no ho sɛ, “Ma wɔnto ne fapem.” ’ ”\nASCB : Yesaia 44


Onipa Pere Nkwatenten: Yɛbɛyɛ Dɛn Adi Owu so Nkonim?\nKENKAN WƆ Afrikaans Albanian Amharic Arabic Armenian Aymara Azerbaijani Azerbaijani (Cyrillic) Bengali Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Dangme Danish Dutch Efik English Estonian Ewe Finnish French Ga Georgian German Greek Greenlandic Guarani Haitian Creole Hebrew Hiligaynon Hindi Hungarian Icelandic Igbo Iloko Indonesian Italian Japanese Kannada Kazakh Kikaonde Kikuyu Kimbundu Kinyarwanda Kirghiz Kirundi Kongo Korean Krio Latvian Lingala Lithuanian Luganda Luo Macedonian Malagasy Malay Malayalam Maltese Marathi Maya Moore Nepali Norwegian Nyaneka Nzema Oromo Otetela Pangasinan Papiamento (Aruba) Persian Polish Portuguese Punjabi Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Shona Silozi Sinhala Slovak Slovenian Spanish Sranantongo Swahili Swedish Tagalog Tahitian Tamil Tatar Telugu Thai Tigrinya Tshiluba Tsonga Tswana Turkish Twi Ukrainian Umbundu Urdu Venda Vietnamese Wayuunaiki Xhosa Yoruba Zande Zulu\nOnipa Pere Nkwatenten\nƆHEMPƆN QIN SHI HUANG\nƆKWANTUNI PONCE DE LEÓN\nOwu yɛ ɔtamfo a ne ho yɛ hu paa, na yɛyɛ nea yebetumi biara de pɛ ano aduru. Sɛ ɛfa yɛn ho nipa bi a, ɛyɛ a yennye nni. Afei nso, yesi so a, ɛyɛ yɛn sɛ yɛrenwu da, na yegye yɛn ho akyinnye kosi sɛ ɛbɛto yɛn.\nNnipa a na nkwatenten hia wɔn paa ne Egypt ahemfo. Wɔne wɔn adwumayɛfo nyinaa de bere pii hwehwɛɛ owu aduru. Piramid a wosisii no kyerɛ ampa sɛ na wɔmpɛ sɛ wobewu, nanso anyɛ yiye.\nChina ahemfo nso faa ɔkwan foforo so sɛ wɔbɛtena ase daa, enti na wɔnonom nsu ne nnuru bi de pɛ nkwatenten. Ɔhempɔn Qin Shi Huang ka kyerɛɛ nyansahufo a wɔwɔ ne man mu sɛ wɔnhwehwɛ nnuru bi a wɔde bɛpam owu. Nanso nnuru a wɔfrafrae no pii wɔ hɔ a, na awuduru kakra wom, enti ebetumi aba sɛ saa nnuru no ara bi na ekum no.\nBɛyɛ mfe 500 ni no, Juan Ponce de León a ofi Spain no de suhyɛn tuu kwan kɔɔ Caribbean sɛ ɔrekɔhwehwɛ onyin aduru. N’akwantu no mu na okohuu Florida, U.S.A., nanso mfe bi akyi no, ɔne Amerika kuro mma no nyaa ntɔkwaw, na ɛno akyi na owui. Efi hɔ no, obiara nhuu onyin aduru biara.\nYɛahu sɛ ahempɔn, Egypt ahemfo, ne nnipa a wotu kwan kɔhwehwɛ nsase, wɔn nyinaa hwehwɛɛ owu aduru. Sɛ yɛn ani nnye ɔkwan a wɔfaa so no ho mpo a, hena na ɔmpɛ nkwa? Yɛreka paa a, obiara nni hɔ a ɔpɛ sɛ owu.\nENTI YEBETUMI ADI OWU SO NKONIM?\nAdɛn nti na yekyi owu koraa saa? Bible kyerɛ nea entia. Ɛka yɛn Bɔfo Yehowa Nyankopɔn * ho asɛm sɛ: “Wayɛ ade nyinaa fɛfɛɛfɛ wɔ ne bere mu. Ɔde bere a enni awiei ahyɛ wɔn [adesamma] komam.” (Ɔsɛnkafo 3:11) Ɛnyɛ mfe 80 pɛ na yɛpɛ sɛ yɛtena asase fɛfɛ yi so; yɛpɛ sɛ yɛtena so afebɔɔ. (Dwom 90:10) Ɛno ne yɛn koma so ade.\nAdɛn nti na Onyankopɔn de “bere a enni awiei” ahyɛ yɛn komam? Ɔde reyi yɛn akɔnnɔ kɛkɛ anaa? Ɔrenyɛ saa da. Mmom no, Onyankopɔn ahyɛ bɔ sɛ obedi owu sɛ nkonim. Bible aka no mpɛn pii sɛ Onyankopɔn beyi owu afi hɔ, na wahyɛ bɔ sɛ ɔbɛma yɛn daa nkwa.—Hwɛ ɔfã a wɔato din “Owu so Nkonimdi.”\nYesu Kristo kaa no pen sɛ: “Eyi ne daa nkwa, sɛ wobehu wo, nokware Nyankopɔn koro pɛ no, yiye, ne nea wosomaa no no, Yesu Kristo.” (Yohane 17:3) Enti anidaso wɔ hɔ; yebetumi adi owu so nkonim. Nanso, Yesu sii so dua sɛ Onyankopɔn nkutoo na obetumi ama yɛadi owu so nkonim.\nOwu so Nkonimdi\n“Ɔbɛmene owu akosi daa, na Awurade Tumfoɔ Yehowa bɛpopa obiara aniwam nusu. Na obeyi ne man ahohora afi asase nyinaa so. Yehowa ankasa anom asɛm ni.”—Yesaia 25:8.\n“M’Agya no apɛde ne sɛ obiara a ohu Ɔba no na ogye no di no benya daa nkwa, na menyan no da a edi akyiri no.”—Yohane 6:40.\n“[Yɛwɔ] daa nkwa a Onyankopɔn a ontumi nni atoro no ahyɛ ho bɔ fi teteete ho anidaso.”—Tito 1:2.\n“Ɔbɛpopa wɔn aniwam nusu nyinaa, na owu nni hɔ bio.”—Adiyisɛm 21:4.


Nneyɛe—Mma W’abam Mmu\nKENKAN WƆ Afrikaans Albanian Amharic Arabic Armenian Azerbaijani Azerbaijani (Cyrillic) Bengali Bislama Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Chiyao Cibemba Croatian Czech Danish Dutch Efik English Estonian Ewe Fijian Finnish French Georgian German Greek Gujarati Hebrew Hiligaynon Hindi Hungarian Icelandic Igbo Iloko Indonesian Italian Japanese Kannada Kazakh Kikaonde Kinyarwanda Kirghiz Kirundi Korean Latvian Lingala Lithuanian Luganda Macedonian Malagasy Malayalam Maltese Marathi Myanmar Ndebele (Zimbabwe) Nepali Norwegian Oromo Pangasinan Polish Portuguese Punjabi Quechua (Ayacucho) Quechua (Cuzco) Romanian Russian Samoan Sepedi Serbian Serbian (Roman) Sesotho (Lesotho) Shona Silozi Sinhala Slovak Slovenian Spanish Swahili Swahili (Congo) Swedish Tagalog Tamil Tatar Telugu Tetun Dili Thai Tigrinya Tok Pisin Tsonga Tswana Turkish Twi Ukrainian Urdu Vietnamese Waray-Waray Xhosa Yoruba Zulu\nASƐM A ƐDA SO | SƐNEA WUBENYA WO NNEYƐE PA SO MFASO\n3. Mma W’abam Mmu\nƆbenfo bi kaa sɛ egye nnafua 21 ansa na suban bi atumi aka obi hɔ. Nanso nhwehwɛmu ama ada adi sɛ ebinom wɔ hɔ a, ɛnkyɛ na wɔahu ade foforo yɛ. Ebinom nso deɛ, wohia mmere pii ansa na nneyɛe foforo bi agye ntini wɔ wɔn mu. Enti ɛsɛ sɛ wei ma w’abam bu anaa?\nWo deɛ, susuw wei ho hwɛ: Fa no sɛ wopɛ sɛ nnawɔtwe biara wotenetene w’apɔw mu mprɛnsa. Enti woayi nnafua mmiɛnsa asi hɔ a wode bɛyɛ saa.\nNnawɔtwe a edi kan, wutumi kɔɔ mprɛnsa no nyinaa.\nNnawɔtwe a ɛto so mmienu, woantumi ankɔ dakoro.\nNnawɔtwe a ɛto so mmiɛnsa, wokɔɔ ne nyinaa.\nNnawɔtwe a ɛtɔ so nnan no mu deɛ, wobrɛe ansa na worekɔ baako.\nNnawɔtwe a ɛto so nnum no, wutumi kɔɔ ne nyinaa bio, na efi hɔ no wantew anna bio.\nEnti anyɛ mmerɛw, egyee nnawɔtwe nnum ansa na woretumi atenetene w’apɔw mu nnawɔtwe biara. Wobɛka sɛ ɛkyɛe, nanso sɛ wunya du wo botae ho a, w’ani begye paa sɛ woyɛɛ saa.\nBIBLE MU ASƐM: “Sɛ ɔtreneeni hwe ase mpɛn ason mpo a, ɔbɛsɔre.”—Mmebusɛm 24:16.\nBible tu yɛn fo sɛ ɛnsɛ sɛ yɛma yɛn abam bu. Awiei ne asɛm no. Bere dodow a yɛbɛhwe ase no deɛ, ɛho nhia na mmom bere biara a yɛbɛhwe ase no, ɛsɛ sɛ yɛsɔre bio.\nBere dodow a yɛbɛhwe ase no deɛ, ɛho nhia na mmom bere biara a yɛbɛhwe ase no, ɛsɛ sɛ yɛsɔre bio\nMfa ahwease nyɛ nna. Bere a worebɔ mmɔden sɛ wubedu wo botae ho no, hu sɛ ɛnyɛ da biara na ɛbɛkɔ yiye.\nFa w’adwene si bere a nneɛma kɔɔ yiye no so. Yɛmfa no sɛ wopɛ sɛ wohwɛ sɛnea ɛyɛ a, wo ne wo mma kasa no yiye. Sɛ saa a, bisa wo ho sɛ: ‘Da bɛn na anka mereyɛ ateateam agu me mma so nanso manyɛ? Dɛn na meyɛe mmom? Mɛyɛ dɛn ayɛ saa bio?’ Nsɛm a ɛte saa a wubebisa wo ho no bɛboa wo ma wode w’adwene asi mmɔden a worebɔ no so sen sɛ wode besi nea ankɔ yiye no so.\nW’ani begye ho sɛ wubehu sɛnea Bible mu afotusɛm betumi aboa wo ma woagyina dadwen ano, anya abusua asetena a ɛyɛ anigye, na woanya akomatɔyam? Ɛnde sɛ wuhyia Yehowa Danseni biara a, wone no nkasa anaa kɔ yɛn wɛbsaet, jw.org.\nBIBLE MU NSƐM A ƐKA HO\n“Gyen w’ani hwɛ w’anim tẽẽ.”—Mmebusɛm 4:25.\n“Mema me werɛ fi nneɛma a ɛwɔ akyi no, na metwe me mu du nneɛma a ɛwɔ anim no ho, bere a mebɔ mmɔden sɛ medu botae no ho.”—Filipifo 3:13, 14.\nText Baabi a wubetumi atwe nneɛma akenkan NYAN! No. 4 2016 | Sɛnea Wubenya Wo Nneyɛe Pa So Mfaso


Adɛn Nti na Yɛbɔ Onyankopɔn Mpae?\nKENKAN WƆ Acholi Afrikaans Albanian Amharic Arabic Armenian Aymara Azerbaijani Azerbaijani (Cyrillic) Baoule Batak (Toba) Bengali Bislama Bulgarian Cakchiquel (Central) Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Chiyao Chokwe Chol Chuvash Cibemba Cinyanja Croatian Czech Danish Drehu Dutch Efik English Estonian Ewe Fijian Finnish French Ga Garifuna Georgian German Greek Guarani Gujarati Haitian Creole Hausa Hebrew Hiligaynon Hindi Hiri Motu Hmong (White) Hungarian Iban Igbo Iloko Indonesian Isoko Italian Japanese Javanese Kannada Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Korean Krio Lamba Latvian Lhukonzo Lingala Lithuanian Luganda Lunda Luo Luvale Macedonian Malagasy Malay Malayalam Mam Mambwe-Lungu Marathi Maya Mazatec (Huautla) Mixe Mongolian Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele (Zimbabwe) Ngabere Norwegian Nyaneka Nzema Ossetian Otetela Papiamento (Aruba) Papiamento (Curaçao) Pidgin (Cameroon) Polish Portuguese Punjabi Quechua (Bolivia) Quichua (Imbabura) Romanian Runyankore Russian Samoan Sango Sepedi Serbian Serbian (Roman) Sesotho (Lesotho) Shona Sidama Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tamil Tatar Telugu Thai Tigrinya Tiv Tlapanec Tojolabal Tok Pisin Totonac Tshiluba Tsonga Tswana Turkish Tuvaluan Twi Tzotzil Ukrainian Umbundu Vietnamese Wallisian Wayuunaiki Xhosa Yoruba Zande Zapotec (Isthmus) Zulu\nASƐM A ƐDA SO | MPAEBƆ ƐHO HIA ANAA?\nAdɛn Nti na Yɛbɔ Mpae?\n“Ná meto kyakya mma obi nto bi, na na me mpaebɔ ara ne sɛ mɛdi anya me ho tam. Nanso, manni bi da.”—Samuel, * Kenya.\n“Mewɔ sukuu no, wɔkyerɛɛ yɛn mpaebɔ bi a daa ɛno nko ara na na yɛbɔ.”—Teresa, Philippines.\n“Sɛ asɛm bi to me a, mebɔ mpae. Afei ɛyɛ a mebɔ mpae srɛ bɔne fafiri, na na mebɔ mpae nso srɛ mmoa na matumi ayɛ Kristoni papa.”—Magdalene, Ghana.\nNsɛm a Samuel, Teresa, ne Magdalene kae no ma yɛhu sɛ mpaebɔ gu ahorow; mpaebɔ no bi yɛ papa sene bi. Ɛnyɛ mpae a nkurɔfo bɔ nyinaa na ɛfiri komam. Ebinom wɔ hɔ a, wɔrekɔkyerɛw sɔhwɛ a na wɔbɔ mpae. Ebinom deɛ, sɛ agodie kuo a wɔtaa akyi rekɔsi akan a, na wɔbɔ mpae. Ebi nso bɔ Onyankopɔn mpae hwehwɛ akwankyerɛ a ɛbɛboa wɔn mmusua. Nneɛma foforo pii na ɛma nkurɔfo bɔ mpae. Weinom nyinaa kyerɛ sɛ, nnipa mpempem pii hu sɛ mpaebɔ ho hia. Nhwehwɛmu kyerɛ sɛ wɔn a wɔnni ɔsom biara mu no mpo taa bɔ mpae.\nƐyɛ a wobɔ mpae? Dɛn na ɛyɛ a wobɔ ho mpae? Wobɔ mpae oo, wommɔ mpae oo, ebia wobɛbisa sɛ: ‘Enti mpaebɔ ho hia? Mebɔ mpae a, obi wɔ hɔ a ɔtie anaa?’ Ɔkyerɛwfo bi ka mpaebɔ ho asɛm sɛ, ɛyɛ biribi a ɛma obi yi n’adwene fi ne haw so bere tiaa bi. Dɔkotafo bi nso kyerɛ sɛ, “mpaebɔ yɛ aduro.” Mpaebɔ yɛ beresɛe anaa? Anaasɛ ɛyɛ biribi a ɛma obi yi n’adwene fi ne haw so bere tiaa bi?\nDabi. Mmom, Bible ma yɛhu sɛ obi wɔ hɔ a ɔtie mpaebɔ, na ɛnyɛ biribi a ɛma obi yi n’adwene fi ne haw so bere tiaa bi. Enti sɛ wofa kwampa so bɔ mpae na nea worebisa no fata a, mpaebɔ tiefo no bɛtie. Ɛyɛ ampa sɛ ɔbɛtie? Ma yɛnhwɛ.\n^ nky. 3 Wɔasesa edin ahorow no bi.


1. Korintským 2 SNC - 1 Korintofoɔ 2 ASCB\n1 Korintofoɔ 2:1-16\nKristo Ho Asɛnka Wɔ Asɛnnua So\n1Anuanom, ɛberɛ a mebaa mo nkyɛn bɛkaa Onyankopɔn ho ahintasɛm a ɛyɛ nokorɛ kyerɛɛ mo no, manka asɛm a ɛkyere adwene anaa nyansa a ɛtra mo so. 2Meyɛɛ mʼadwene sɛ ɛberɛ a me ne mo wɔ hɔ no, mɛma me werɛ afiri biribiara gye Yesu Kristo nko na ne titire no, ne wuo wɔ asɛnnua no so no. 3Enti, ɛberɛ a mebaa mo hɔ no, na meyɛ mmerɛ a ehu ne ahopopoɔ aka me. 4Na me nkyerɛkyerɛ a mekyerɛkyerɛeɛ no nso mannyina anyansasɛm ne nnipa adwene so na mekyerɛkyerɛeɛ, na mmom, menam kasa pa so daa tumi a ɛwɔ Onyankopɔn Honhom Kronkron no mu no adi. 5Enti, mo gyidie nnyina onipa nyansa so, na mmom, ɛgyina Onyankopɔn tumi so.\n6Mekasa nyansa mu kyerɛ wɔn a wɔanyini wɔ Honhom mu. Nanso, saa nyansa no nyɛ ewiase nyansa anaa ewiase yi mu tumi ahodoɔ a wɔn tumi resa no. 7Nyansasɛm a meka no yɛ Onyankopɔn nyansa a wɔde ahinta nnipa. Ɛno na Onyankopɔn ayi ato hɔ ama yɛn dada sɛ yɛn animuonyam ahyɛdeɛ ansa na wɔrebɔ ewiase. 8Aman sodifoɔ biara nnim saa nyansa no. Sɛ wɔnim a, anka wɔremmɔ Awurade a animuonyam ahyɛ no ma no asɛnnua mu. 9Atwerɛsɛm no ka sɛ,\n“Deɛ onipa biara anhunu na wante da,\ndeɛ onipa biara annwene ho sɛ ɛbɛba da no,\nɛno na Onyankopɔn no ara asiesie ama wɔn a wɔdɔ no no.”\n10Na yɛn na Onyankopɔn nam ne Honhom Kronkron no so ada nʼahintasɛm yi adi akyerɛ yɛn.\nHonhom no pɛɛpɛɛ biribiara mu kɔsi Onyankopɔn ahintasɛm a emu dɔ no so. 11Onipa deɛ, ɔno ara ne honhom a ɛte ne mu no na ɛnim ne ho nsɛm nyinaa; saa ara nso na Onyankopɔn Honhom no nko ara na ɛnim Onyankopɔn ho nsɛm nyinaa. 12Ɛnyɛ ewiase yi mu honhom na yɛanya; Honhom Kronkron a Onyankopɔn somaa no no na yɛanya sɛdeɛ ɛbɛma yɛahunu deɛ Onyankopɔn de ama yɛn no nyinaa. 13Enti, ɛnyɛ nsɛm a nnipa de wɔn nyansa akyerɛ yɛn no na yɛka, na mmom, nsɛm a Honhom no akyerɛ yɛn no na yɛnam Honhom no mu nokorɛ reda saa honhom mu nsɛm yi adi akyerɛ wɔn a wɔwɔ Honhom no. 14Nanso, obi a ɔnni Honhom no rentumi nnya akyɛdeɛ a ɛfiri Onyankopɔn Honhom no mu. Ɔrente aseɛ da biara da; ɔfa no sɛ nsɛm a aba nni mu, ɛfiri sɛ, wɔgyina Honhom no nko so na wɔbɛtumi anya nteaseɛ a ɛsɛ. 15Onipa a Honhom no te ne mu no tumi sese biribiara nanso obiara rentumi mmu no atɛn. 16Atwerɛsɛm no ka sɛ,\n“Hwan na ɔnim Awurade adwene?\nHwan na ɔbɛtumi atu no fo?”\nNanso, yɛn deɛ, yɛwɔ Kristo adwene no bi.\nASCB : 1 Korintofoɔ 2


Ghana anaa Gaana yɛ ɔman bi a ɛwɔ Africa atɔeɛ mantam hɔ. Aman a atwa ne ho ahyia no bi ne Côte d’Ivoire (ɛno wɔ atɔe fam), Burkina Faso (ɛno wɔ atifi fam), Togo (ɛno wɔ apue fam) ɛna Gulf of Guinea no wɔ anaafoɔ. Edin 'Ghana' no kyerɛ “Ɔko mu Hene” na wɔnyaa saa din no fii tete Ghana empire no mu.\nKane no, na ahenfo ahodoɔ na woagye Ghana asase no afa paa yie, te sɛ Asanti Ahenni, Akwamufoɔ, Bonomanfoɔ, Denkyirafoɔ, Fantefoɔ, ne afoforo a wɔka ho. Ebinom deɛ, na wɔnyɛ Akanfoɔ, te sɛ Nkranfoɔ ne Dagombafoɔ. Wɔne Aborofo ntam dwadiɛ fii ase bere a wɔne Pɔtgɔkyifoɔ yɛɛ ntease apam wɔ mfe 1500 mu hɔ. Ɛno akyi no, Britainfo maa nea wɔfrɛ no Sika mpoano Ahenni no fii asɛ wɔ afe 1874 mu wɔ Ghana mmeae bi pɛ.\nGold Coast nyaa ne faahodie wɔ afe 1957 mu fii wɔn sodifoɔ a na wɔne United Kingdom no. Ɛno ma Ghana bɛyɛɛ ɔman a edin nkan nyaa ne fahondie wɔ abibirim mantam ha.\nGovernment of Ghana Official Website (English)\nParliament of Ghana (English)\nAlgeria · Angola · Benin · Botswana · Burkina Faso · Burundi · Cameroon · Cape Verde · Central African Republic · Chad · Comoros · Democratic Republic of the Congo · Republic of the Congo · Djibouti · Igyipt · Equatorial Guinea · Eritrea · Ethiopia · Gabon · The Gambia · Ghana · Guinea · Guinea-Bissau · Ivory Coast (Côte d'Ivoire) · Kenya · Lesotho · Liberia · Libya · Madagascar · Malawi · Mali · Mauritania · Mauritius · Morocco · Mozambique · Namibia · Niger · Nigeria · Rwanda · São Tomé and Príncipe · Senegal · Seychelles · Sierra Leone · Somalia · South Africa · South Sudan · Sudan · Swaziland · Tanzania · Togo · Tunisia · Uganda · Zambia · Zimbabwe


Ɛhe na Wɔwoo Yesu na Bere Bɛn na Wɔwoo No? | Yesu Asetena\nWƆWOO YESU WƆ BETLEHEM\nWƆWOO YESU NO, NNWANHWƐFOƆ KƆSRAA NO\nRoma Ɔhempɔn Kaesare Augusto hyɛɛ mmara sɛ obiara nkɔ ne kurom nkɔkyerɛw ne din. Enti, na ɛsɛ sɛ Yosef ne Maria tu kwan kɔ wɔn kurom Betlehem wɔ Yerusalem anafo fam.\nNnipa bebree kɔɔ Betlehem sɛ wɔrekɔkyerɛw wɔn din, enti na ɛdan ho ayɛ den. Yosef ne Maria annya baabiara antena sɛ baabi a afurum ne mmoa foforo da. Ɛhɔ na Maria woo Yesu, na ɔde ntoma kyekyeree no de no too mmoa adididaka mu.\nYɛhwɛ mmara a Kaesare Augusto hyɛɛ sɛ obiara nkɔ ne kurom nkɔkyerɛw ne din no a, yɛhu sɛ na Onyankopɔn nsa wom. Adɛn ntia? Mmara no ma wɔkɔwoo Yesu wɔ Betlehem, ne nana Ɔhene Dawid kurom. Ná Bible aka ato hɔ dadaada sɛ ɛhɔ na wɔbɛwo Ɔhene a wɔahyɛ ne ho nkɔm no.—Mika 5:2.\nSaa anadwo no, biribi sii a ɛkyerɛ sɛ na ɛyɛ da kɛse! Ná nnwanhwɛfoɔ bi wɔ wuram rehwɛ wɔn nnwan, ɛnna kanea bi a ɛhyerɛn bɛtwaa wɔn ho hyiae. Ná ɛyɛ Yehowa anuonyam! Onyankopɔn bɔfo ka kyerɛɛ nnwanhwɛfoɔ no sɛ: “Monnsuro, hwɛ! mede asɛmpa a ɛfa anigyeɛ kɛseɛ a nnipa nyinaa bɛnya ho rebrɛ mo, ɛfiri sɛ wɔawo Agyenkwa a ɔne Awurade Kristo no ama mo nnɛ wɔ Dawid kurom. Na yei bɛyɛ sɛnkyerɛnne ama mo: Mobɛhunu akɔkoaa a wɔde ntoma akyekyere ne ho sɛ ɔda mmoa adididaka mu.” N’ano sii ara pɛ na abɔfo pii baa hɔ, na wɔkaa sɛ: “Animuonyam nka Onyankopɔn wɔ sorosoro, na asomdwoeɛ nka nnipa a wɔsɔ n’ani asase so.”—Luka 2:10-14.\nBere a abɔfo no fii hɔ no, nnwanhwɛfoɔ no keka kyerɛɛ wɔn ho sɛ: “Momma yɛnsim nkɔ Betlehem nkɔhwɛ deɛ asie a Yehowa ayi adi akyerɛ yɛn yi.” (Luka 2:15) Enti ntɛm ara na wɔkɔɔ baabi a ɔbɔfo no kyerɛɛ wɔn no, na wɔkɔhuu Yesu a wɔawo no foforo no. Wɔkaa nea wɔte fii ɔbɔfo no anom no kyerɛɛ nkurɔfo, na ɛyɛɛ wɔn nwonwa. Maria de nsɛm yi nyinaa siei, na ɔdwendwenee ho ne koma mu.\nƐnnɛ, nnipa pii susu sɛ wɔwoo Yesu December 25. Nanso wokɔ Betlehem December mu a, saa bere no yɛ awɔwbere a nsuo taa tɔ. Ɛtɔ da mpo a sukyerɛmma tɔ. Enti saa bere no, na nnwanhwɛfoɔ rentumi nna nwuram anadwo nhwɛ wɔn nnwan. Roma ɔhempɔn no nso, na nkurɔfo no ara repɛ ate ne so atua dada, enti ɛnyɛ ade a anka ɔbɛhyɛ mmara sɛ nkurɔfo nkɔ wɔn kurom nkɔkyerɛw wɔn din awɔwbere mu. Enti ɛbɛyɛ sɛ October mu hɔ baabi na wɔwoo Yesu.\nDɛn na ɛmaa Yosef ne Maria kɔɔ Betlehem?\nƐda a wɔwoo Yesu no, anwonwasɛm bɛn na ɛsii anadwo no?\nDɛn nti na ntease nnim sɛ yɛbɛka sɛ December 25 na wɔwoo Yesu?\nMaria ‘Dwinnwen Ho Ne Koma Mu’\nNneɛma a ɛkɔɔ so wɔ Betlehem no maa gyidi a Maria wɔ wɔ Yehowa bɔhyɛ ahorow mu no mu yɛɛ den.


Ɔkwan a Yɛbɛfa so Asua Ade Ansa na Yɛakɔ Yehowa Adansefo Nhyiam\nSɛ wo ne Yehowa Dansefo bi sua Bible a, ɛda adi sɛ bere nyinaa wobɔ mmɔden di kan sua ade a mubesusuw ho no. Saa ara na ɛyɛ papa sɛ wubedi kan asua ade a wobesusuw ho wɔ asafo nhyiam ase no na ama woanya so mfaso kɛse. Sɛ yɛyɛ nhyehyɛe pa de sua ade daa a, yenya so mfaso pii.\nHu bere ne baabi a wubesua ade. Bere bɛn na wubetumi de w’adwene asi ade a woresua no so yiye? So ɛyɛ anɔpatutuutu a wunnya mfii adwuma ase, anaa anadwo a mmofra no adeda? Sɛ wuntumi nsua ade bere tenten mpo a, wubetumi de bere pɔtee bi asi w’ani so, na woabɔ mmɔden sɛ woremma biribiara ntwitware w’akwan mu. Hwehwɛ baabi a ɛhɔ yɛ komm; dum radio, television, telefon, anaa yi biribiara a ɛbɛtwetwe w’adwene fi hɔ. Sɛ wobɔ mpae ansa na woasua ade a, ɛbɛboa wo ma woayi w’adwene afi ɛda no mu adwinnwen so, na ama woatumi de w’adwene asi Onyankopɔn Asɛm no so.—Filipifo 4:6, 7.\nTwitwa nsɛm no bi ase, na yɛ w’adwene sɛ wobɛma mmuae. Di kan hu nea asɛm a wobesusuw ho no fa ho. Susuw adesua no asɛmti ho, hwɛ sɛnea nsɛmti nketewa no mu biara fa asɛmti no ankasa ho, na hwɛ mfonini no mu biara, na afei susuw nsɛmmisa a wɔde yɛ ntĩmu a ɛtwe adwene si nsɛntitiriw so no ho. Ɛno akyi no, kenkan nkyekyɛm no mu biara, na hwehwɛ ɛho asɛmmisa no ho mmuae. Kenkan kyerɛw nsɛm a emu nsɛm nni adesua no mu no, na susuw sɛnea emu biara fa asɛm no ho ho. (Asomafo Nnwuma 17:11) Sɛ wuhu asɛmmisa no ho mmuae a, twitwa nsɛntitiriw kakra a ɛbɛma woakae asɛmmisa no ho mmuae no ase. Afei sɛ wokɔ asafo nhyiam na sɛ wopɛ sɛ woma mmuae a, wubetumi ama wo nsa so na wode w’ankasa wo nsɛm ama mmuae tiawa.\nSɛ wudi kan susuw nneɛma a wobesua wɔ asafo nhyiam ahorow ase dapɛn biara ho a, wubenya nimdeɛ foforo aka ‘w’akorade dan’ a ɛne Bible mu nimdeɛ a wowɔ no ho.—Mateo 13:51, 52.\nNhyehyɛe bɛn na wubetumi ayɛ de adi kan asua nea yebesusuw ho wɔ asafo nhyiam ahorow ase no ho?\nWobɛyɛ dɛn atumi asua ade na ama woama mmuae wɔ asafo nhyiam ase?\nDi akwankyerɛ a wɔde ama wɔ atifi hɔ no so fa sua Ɔwɛn-Aban Adesua anaa Asafo Bible Adesua. Ma nea ɔne wo sua Bible no mmoa wo na siesie mmuae a wobɛma wɔ asafo nhyiam a edi hɔ no ase.\nƆkwan Pa Bɛn na Yebetumi Afa so Asua Ade Ansa na Yɛakɔ Kristofo Nhyiam?


Hyɛ Wo Ho Den na Hyɛ Afoforo Den | Adesua\nKENKAN WƆ Afrikaans Albanian Amharic Arabic Armenian Aymara Azerbaijani Azerbaijani (Cyrillic) Bicol Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Croatian Czech Danish Dutch Efik English Estonian Ewe Finnish French Ga Georgian German Greek Greenlandic Guarani Haitian Creole Hebrew Hiligaynon Hungarian Icelandic Igbo Iloko Indonesian Italian Japanese Kazakh Kikuyu Kinyarwanda Kirghiz Korean Kwangali Kwanyama Latvian Lingala Lithuanian Luo Malagasy Malay Maltese Ndebele Ndonga Nepali Norwegian Nzema Oromo Pangasinan Polish Portuguese Quechua (Ayacucho) Quechua (Bolivia) Romanian Russian Sepedi Serbian Serbian (Roman) Sesotho (Lesotho) Shona Sinhala Slovak Slovenian Spanish Sranantongo Swahili Swati Swedish Tagalog Tahitian Thai Tigrinya Tsonga Tswana Turkish Twi Ukrainian Uzbek Venda Vietnamese Waray-Waray Wayuunaiki Wolaita Xhosa Yoruba Zulu\nEsiane sɛ yɛtɔ sin nti, yare bɔ yɛn nyinaa; ebinom de mu yɛ den paa. Sɛ biribi saa to yɛn a, dɛn na ɛbɛboa yɛn na yɛn aba mu ammu?\nSɛ yɛkɔ tebea a ɛte saa mu a, yɛn abusuafo, yɛn nnamfo, ne yɛn nuanom Kristofo kyekye yɛn werɛ. Eyi boa yɛn ma yegyina ano.\nSɛ w’adamfo ka awerɛkyekyesɛm kyerɛ wo a, ɛte sɛ nea ɔde aduru bi atwetwe wo ma wo ho adwo wo fɔmm. (Mmeb. 16:24; 18:24; 25:11) Nanso nokware Kristofo nhwɛ kwan sɛ obi na daa ɔmmɛkyekye wɔn werɛ. ‘Awerɛkyekye a wonya fi Onyankopɔn hɔ nti,’ wɔyɛ nea wobetumi biara sɛ ‘wɔbɛkyekye wɔn a wɔwɔ ahohia biara mu no werɛ.’ (2 Kor. 1:4; Luka 6:31) Antonio yɛ ɔmantam sohwɛfo wɔ Mexico. Yare bi a ɛbɔɔ no ma ohui sɛ awerɛkyekye wɔ hɔ yi yɛfa no onipa ho.\nDɔkotafo hui sɛ Antonio anya kokoram. Bere a ɔtee no ebubuu no, nanso ɔhyɛɛ ne ho den. Dɛn na ɛboaa no? Ɔno ara wɔ hɔ a, asafo nnwom biara a ɔbɛkae no, ɔto dwinnwen emu nsɛm ho. Bio nso wamfa ne mpaebɔ ne ne Bible akenkan anni agoru koraa. Eyi nyinaa kyekyee ne werɛ paa.\nAntonio bu kɔmpɔ hwɛ n’akyi a, ohu sɛ ne nuanom Kristofo ka ho bi paa na otumi gyinaa ne nan so. Ɔkae sɛ: “Bere biara a me ne me yere behu sɛ yɛabotow no, yɛfrɛ yɛn busuani bi a ɔyɛ asafo mu panyin ma ɔne yɛn bɛbɔ mpae. Ɛba saa a, na yɛn ho atɔ yɛn fɔmm.” Ɔde kaa ho sɛ: “Yɛn abusuafo ne yɛn nuanom Kristofo mmoa nti, yɛanni awerɛhow ankyɛ.” Hwɛ sɛnea Antonio ani gyei sɛ ne nnamfonom anyi ne baako anhyɛ ne nsa!\nAde foforo a ɛboa yɛn wɔ ahohia bere mu ne honhom kronkron. Ɔsomafo Petro kae sɛ honhom kronkron yɛ “akyɛde” a Onyankopɔn de ma kwa. (Aso. 2:38) Pentekoste afe 33 Y.B. no, Onyankopɔn de ne honhom sraa nnipa pii. Nanso honhom kronkron no wɔ hɔ ma yɛn nyinaa. Honhom kronkron nkɔ atwee da, enti srɛ Onyankopɔn na ɔmma wo pii.—Yes. 40:28-31.\nNYA TEMA MA WƆN A WƆREHU AMANE\nƆsomafo Paulo kɔɔ ahohia pii mu; anka ebi mpo de no rekɔ owu mu. (2 Kor. 1:8-10) Nanso Paulo amma owu ahunahuna no efisɛ na onim sɛ Onyankopɔn taa n’akyi. Ɔkyerɛwee sɛ: “Nhyira nka yɛn Awurade Yesu Kristo Agya ne ne Nyankopɔn a ɔyɛ ahummɔbɔ Agya ne awerɛkyekye nyinaa Nyankopɔn, nea ɔkyekye yɛn werɛ yɛn ahohia nyinaa mu.” (2 Kor. 1:3, 4) Paulo amma awerɛhow ammunkam no so. Mmom sɔhwɛ a ɔfaa mu no ma onyaa tema maa afoforo, enti na obetumi akyekye wɔn a wɔwɔ ahohia mu no werɛ.\nMomma yɛnsan mmra Antonio asɛm no so. Ne ho tɔɔ no ma ɔsan bɛyɛɛ ɔhwɛfo kwantufo. Antonio ankasa yɛ obi a ɔpɛ anuanom asɛm, nanso ne yare akyi yi de, gye sɛ ɔne ne yere ante sɛ onua bi yare, baabi a onua no hyɛ biara wobetutu wɔn nan akɔhwɛ no ahyɛ no nkuran. Bere bi Antonio kɔsraa onua bi a yare reteetee no, na wɔn nkɔmmɔdi mu na ohui sɛ onua no mpɛ sɛ ɔkɔ asafo nhyiam. Antonio kae sɛ: “Na ɛnyɛ sɛ onua no nnɔ Yehowa ne anuanom enti na ɔnkɔ adesua, mmom yare no nti na ɔte nka sɛ ɔnsɛ hwee.”\nAntonio yɛɛ biribi de hyɛɛ onua no nkuran. Bere bi na anuanom ahyiam regye wɔn ani, na ɔka kyerɛɛ onua no sɛ ɔmmɔ mpae. Onua no twetwee ne ho kakra nanso ɔpenee so bɔɔ mpae no. Antonio kae sɛ: “Ɔbɔɔ mpae ma ɛkaa obiara koma, na ɛno akyi no wohwɛ a worenka sɛ ɛyɛ ɔno. Ɔsan sii ne dedaw mu.”\nYɛn nyinaa ahu amane pɛn. Nanso Paulo kae sɛ eyi betumi aboa yɛn ma yɛakyekye afoforo werɛ wɔ wɔn ahohia mu. Enti sɛ yɛn nuanom Kristofo ho ka a, momma yɛmmɛn wɔn nkyekye wɔn werɛ. Yɛyɛ saa a, na yɛresuasua yɛn Nyankopɔn Yehowa.


Nnwom 39 NA-TWI - Ɔmanehunufo bɔneka - Mekae se, “Nea - Bible Gateway\nNnwom 38Nnwom 40\nNnwom 39 Nkwa Asem (NA-TWI)\n39 Mekae se, “Nea meyɛ biara, mɛhwɛ yiye na meremma me tɛkrɛma nyɛ bɔne; sɛ ɔdebɔneyɛfo bɛn me a, merenka hwee.” 2 Meyɛɛ komm. Manka asɛm baako po; manka biribi a ɛfa ade pa ho. Nanso m’amanehunu kɔɔ so ara 3 maa ahopere hyɛɛ me so. Migu so redwen no, na me haw mu remia. Mantumi antena a mimmisa se, 4 “Awurade, mɛtena ase nna ahe? Da bɛn na mewu? Kyerɛ me bere a me nkwa bɛba awiei.” 5 Wɔatew me nkwa nna so! W’ani so de, me nkwa nna nka hwee. Nokware, ɔteasefo biara nsen mframa mu tutuw; 6 ɔnsen sunsumma. Nea ɔyɛ biara yɛ ɔkwa; ɔboa ahonya ano nanso onnim nea ɛbɛyɛ ne de. 7 Afei ɛdɛn na memfa me ho nto so, Awurade? Mede me ho to wo so.


Wiase Foforo Nkyerɛase—Onyankopɔn Asɛm Nkyerɛase a Emu Da Hɔ | Adesua\n“Onyankopɔn asɛm wɔ nkwa.”—HEBRIFOƆ 4:12.\nNNWOM: 37, 116\nAdɛn nti na ɛsɛ sɛ Onyankopɔn din pue wɔ Bible nkyerɛase bi mu?\nAdɛn nti na wɔyɛɛ Wiase Foforo Nkyerɛase no foforo?\nMfaso bɛn na nnipa pii anya afi Wiase Foforo Nkyerɛase no so?\n1. (a) Adwuma bɛn na Onyankopɔn de hyɛɛ Adam nsa? (b) Efi saa bere no, Onyankopɔn asomfo de akyɛde a ɛne kasa adi dwuma sɛn?\nYEHOWA NYANKOPƆN ama nnipa akyɛde bi. Ɛno ne kasa. Onyankopɔn de adwuma hyɛɛ Adam nsa. Ɔkaa sɛ Adam ntoto mmoa no nyinaa din wɔ Eden turom hɔ. Adam maa aboa biara a edin a ɛfata no. (Genesis 2:19, 20) Efi saa bere no, Onyankopɔn asomfo de kasa ayi Yehowa ayɛ, na wɔaka ne ho asɛm akyerɛ nkurɔfo. Nnansa yi, Onyankopɔn asomfo de saa akyɛde yi akyerɛ Bible no ase sɛnea ɛbɛyɛ a nnipa pii bɛsua Yehowa ho ade.\n2. (a) Nnyinasosɛm bɛn na Wiase Foforo Bible Nkyerɛase Kuw no de yɛɛ adwuma? (b) Dɛn na yɛbɛsusu ho wɔ adesua yi mu?\n2 Bible nkyerɛase ɔpepem pii na ɛwɔ hɔ, nanso wɔakyerɛ ebi ase pɛpɛɛpɛ sen afoforo. Nea ɛbɛyɛ na Wiase Foforo Bible Nkyerɛase Kuw no akyerɛ Bible no ase pɛpɛɛpɛ no, wɔsii gyinae sɛ wɔde nnyinasosɛm mmiɛnsa yi bɛyɛ adwuma: (1) Wɔbɛma ahyɛ Onyankopɔn din anuonyam, na wɔama edin no apue Onyankopɔn Asɛm no mu mpɛn pii sɛnea na ɛte wɔ tete nkyerɛwee no mu no. (Kenkan Mateo 6:9.) (2) Baabiara a ɛbɛyɛ yie no, wɔbɛkyerɛ nsɛmfua no ase tẽẽ sɛnea na ɛte wɔ tete nkyerɛwee no mu. Baabi a ɛrenyɛ yie no, wɔbɛkyerɛ aba a ɛwom no ase. (3) Wɔbɛkyerɛ ase ama n’akenkan ayɛ mmerɛw na emu ada hɔ. * (Hwɛ ase hɔ asɛm no.) (Kenkan Nehemia 8:8, 12.) Anuanom a wɔkyerɛɛ Wiase Foforo Nkyerɛase ase no de saa nnyinasosɛm mmiɛnsa yi ayɛ adwuma wɔ kasa bɛboro 130 mu. Adesua yi mu no, yɛbɛhu sɛnea nnyinasosɛm yi boa ma wɔkyerɛɛ Wiase Foforo Nkyerɛase a wɔayɛ no foforo wɔ Borɔfo mu a ɛbaa afe 2013 no ase. Afei nso, yɛbɛhu sɛnea ɛboaa anuanom a wɔkyerɛ Bible ase kɔ kasa foforo mu no.\nBIBLE A ƐHYƐ ONYANKOPƆN DIN ANUONYAM\n3, 4. (a) Ɛhe na yɛbɛhu Tetragrammaton no? (b) Dɛn na Bible nkyerɛase pii ayɛ Onyankopɔn din no?\n3 Wɔde nkyerɛwde nnan na ɛgyina hɔ ma Onyankopɔn din wɔ Hebri mu. Wɔfrɛ saa nkyerɛwde nnan no Tetragrammaton. Yɛbɛhu saa Tetragrammaton no wɔ tete Hebri nsaano nkyerɛwee pii mu. Ebi ne Po a Awu Nwoma Mmobɔwee no. Yɛbɛhu Tetragrammaton no wɔ Hela Septuagint no bi nso mu. Wɔkyerɛw nwoma ahorow yi mfe 200 ansa na wɔrewo Kristo, ne Kristo awoɔ akyi mfe 100. Sɛ nnipa pii hu mpɛn dodow a Onyankopɔn din pue wɔ tete nkyerɛwee no mu a, ɛka wɔn koma.\nSɛ nnipa pii hu mpɛn dodow a Onyankopɔn din pue wɔ tete nkyerɛwee no mu a, ɛka wɔn koma\n4 Nokwarem no, ɛsɛ sɛ Onyankopɔn din pue wɔ Bible mu. Nanso, nkyerɛase pii mfa Onyankopɔn din no nni dwuma. Nhwɛso bi ni. Bere a yɛyii Kristofo Hela Kyerɛwnsɛm—Wiase Foforo Nkyerɛase Borɔfo deɛ no adi mfe mmienu pɛ akyi no, wɔyii American Standard Version a wɔayɛ no foforo nso adi. Ná Onyankopɔn din no wɔ American Standard Version a wɔyɛɛ no afe 1901 no mu, nanso ampue wɔ afe 1952 deɛ no mu. Adɛn ntia? Efisɛ wɔn a wɔyɛɛ saa nkyerɛase no susuu sɛ “ɛmfata koraa” sɛ wɔbɛma Onyankopɔn din no apue wɔ mu. Bible nkyerɛase pii a ɛwɔ Borɔfo kasa ne kasa afoforo mu nso ayi Onyankopɔn din no afi mu.\n5. Adɛn nti na ɛho hia sɛ Onyankopɔn din pue wɔ Bible mu?\n5 Sɛ wɔn a wɔkyerɛ Bible ase amfa Onyankopɔn din anhyehyɛ Bible no mu a, mfomso wɔ ho anaa? Aane, mfomso wɔ ho! Yehowa a ɔyɛ Bible no Kyerɛwfo no pɛ sɛ nkurɔfo hu ne din. Ɛsɛ sɛ nsɛm asekyerɛfo a ɔnim n’adwuma hu nea Bible Kyerɛwfo no pɛ, na ɔma ɛno boa no ma ɔkyerɛ nsɛm no ase yie. Kyerɛwsɛm pii ma yɛhu sɛ Onyankopɔn din ho hia, na ɛsɛ sɛ yɛhyɛ edin no anuonyam. (Exodus 3:15; Dwom 83:18; 148:13; Yesaia 42:8; 43:10; Yohane 17:6, 26; Asomafoɔ Nnwuma 15:14) Yehowa de honhom kaa Bible akyerɛwfo ma wɔde ne din hyehyɛɛ tete nsaano nkyerɛwee no mu mpɛn pii. (Kenkan Hesekiel 38:23.) Enti sɛ wɔn a wɔkyerɛ Bible ase yi Onyankopɔn din fi mu a, ɛkyerɛ sɛ wɔmmu Yehowa.\n6. Adɛn nti na wɔde Onyankopɔn din no ahyehyɛ mmeae foforo nsia wɔ Wiase Foforo Nkyerɛase a wɔayɛ no foforo wɔ Borɔfo mu no mu?\n6 Ɛnnɛ, yɛanya adanse pii a enti ɛsɛ sɛ yɛde Yehowa din di dwuma. Wiase Foforo Nkyerɛase a wɔayɛ no foforo wɔ Borɔfo mu a wɔyii no adi afe 2013 mu no de Onyankopɔn din di dwuma mpɛn 7,216. Ɛboro kane deɛ no so nsia. Nea ɛma wɔde nnum kaa ho ne sɛ, wɔahu Onyankopɔn din no wɔ Po a Awu Nwoma Mmobɔwee no foforo a wɔahu nnansa yi no afã bi. * (Hwɛ ase hɔ asɛm no.) Yɛhu nnum yi wɔ 1 Samuel 2:25; 6:3; 10:26; 23:14, 16. Nea ɛto so nsia no wɔ Atemmufoɔ 19:18. Nea ɛma wɔde kaa ho ne sɛ wɔyɛɛ nhwehwɛmu foforo huu sɛ ɛwɔ tete Bible nsaano nkyerɛwee no mu.\n7, 8. Edin Yehowa no kyerɛ sɛn?\n7 Nokware Kristofo susu sɛ ɛhia sɛ wɔte nea Onyankopɔn din kyerɛ no ase yie. Onyankopɔn din no kyerɛ “Nea Ɔma Ɛyɛ Hɔ.” * (Hwɛ ase hɔ asɛm no.) Bere bi a atwam no, yɛde Exodus 3:14 kyerɛkyerɛɛ Onyankopɔn din mu wɔ yɛn nwoma ahorow mu. Saa kyerɛwsɛm no ka sɛ: “MƐYƐ ME HO DEƐ MEPƐ SƐ MEYƐ.” Afe 1984 nkyerɛase no kyerɛkyerɛɛ mu sɛ Yehowa yɛ ne ho nea ɔpɛ biara na ama ne bɔhyɛ abam. * (Hwɛ ase hɔ asɛm no.) Nanso, Bible foforo a wɔyii no adi afe 2013 no kyerɛkyerɛ mu sɛ: “Ɛnyɛ nea Yehowa din no kyerɛ ara ne sɛ ɔyɛ ne ho nea ɔpɛ biara. Edin Yehowa no san kyerɛ sɛ otumi ma n’abɔde yɛ nea ɔpɛ ma n’atirimpɔw ba mu.” (San hwɛ Fa Sua Onyankopɔn Asɛm nwomawa no kr. 5.)\n8 Yehowa tumi ma n’abɔde yɛ nea ɔpɛ biara. Ɛho nhwɛso ni. Onyankopɔn maa Noa yɛɛ adaka, ɔmaa Besalel bɛyɛɛ odwumfo a ɔnim n’adwuma, ɔmaa Gideon bɛyɛɛ ɔsraani kokodurufo, na ɔmaa Paulo bɛyɛɛ ɔsɛmpatrɛwfo. Onyankopɔn nkurɔfo nim nea Onyankopɔn din kyerɛ ankasa. Ɛno nti na Wiase Foforo Bible Nkyerɛase Kuw no de Onyankopɔn din baa saa nkyerɛase no mu no.\n9. Adɛn nti na ɛho hia Akwankyerɛ Kuw no paa sɛ wɔbɛma wɔakyerɛ Bible no ase akɔ kasa ahorow mu?\n9 Bible nkyerɛase pii ayi Onyankopɔn din afi wɔn nkyerɛase mu. Mmom, wɔde abodin “Awurade” anaa wɔn nyame bi din na ahyɛ ananmu. Wei yɛ ade baako nti a Akwankyerɛ Kuw no te nka sɛ ɛho hia paa sɛ nnipa nyinaa nya Bible a ɛhyɛ Onyankopɔn din anuonyam wɔ wɔn kasa mu. (Kenkan Malaki 3:16.) Ɛde bɛsi saa bere yi, Wiase Foforo Nkyerɛase no rehyɛ Yehowa din anuonyam wɔ kasa bɛboro 130 mu.\nNKYERƐASE A EMU DA HƆ NA EMU NSƐM YƐ PƐPƐƐPƐ\n10, 11. Nsɛnnennen bɛn na wɔn a wɔkyerɛɛ Wiase Foforo Nkyerɛase Borɔfo deɛ no ase kɔɔ kasa ahorow mu no hyiaeɛ?\n10 Ɛnyɛ bere nyinaa na ayɛ mmerɛw sɛ wɔbɛkyerɛ Wiase Foforo Nkyerɛase a ɛwɔ Borɔfo mu no ase akɔ kasa afoforo mu. Nhwɛso bi ni. Wiase Foforo Nkyerɛase, Borɔfo deɛ no de asɛmfua “Sheol” dii dwuma wɔ Ɔsɛnkafoɔ 9:10 ne kyerɛwsɛm afoforo mu. Borɔfo Bible afoforo nso de asɛmfua koro no ara dii dwuma. Nanso, anuanom a wɔkyerɛ Bible ase no antumi ankyerɛ saa asɛmfua no ase ankɔ kasa pii mu efisɛ wɔn a wɔka saa kasa ahorow no mu dodow no ara nnim Hebri asɛmfua “Sheol” no. Ná ɛnni wɔn nsɛm asekyerɛ nwoma mu, na na ebinom mpo susu sɛ ɛyɛ beae bi din. Wei nti, Akwankyerɛ Kuw no maa wɔn a wɔkyerɛ Bible ase no kwan sɛ wɔnkyerɛ Hebri asɛmfua “Sheol” ne Hela asɛmfua “Hades” ase sɛ “Adamena.” Saa nkyerɛase yi yɛ pɛpɛɛpɛ na ɛma asɛm no mu da hɔ fann.\n11 Ná ɛyɛ den nso sɛ wɔbɛkyerɛ Hebri ne Hela nsɛmfua a ɛgyina hɔ ma “ɔkra” no ase akɔ kasa pii mu. Saa kasa ahorow yi mu no, sɛ wɔka “ɔkra” a, wɔte ase sɛ saman anaa biribi a efi nipadua no mu bere a onipa no awu. Nea ɛbɛyɛ na yɛayi saa mfomso yi afi hɔ no, wɔmaa wɔn a wɔkyerɛ Bible ase no kwan sɛ baabiara a wɔbɛhyia asɛmfua “ɔkra” no, wɔnkyerɛ adwene a ɛwom no ase. Wɔakyerɛkyerɛ asɛmfua “ɔkra” mu wɔ New World Translation of the Holy Scriptures—With References nkekaho no mu. Hebri ne Hela nsɛmfua ho nsɛm bi wɔ Bible a wɔayɛ no foforo no ase hɔ nsɛm mu a ɛma ɛyɛ mmerɛw sɛ yɛbɛkenkan Bible mu asɛm bi ate ase.\nBere a Wiase Foforo Bible Nkyerɛase Kuw no reyɛ Bible no foforo no, wɔgyee bere susuu nsɛmmisa pii a anuanom a wɔkyerɛ Bible ase kɔ kasa afoforo mu abisa no ho\n12. Nsakrae afoforo bɛn na wɔyɛe wɔ Borɔfo Bible a wɔyii no adi afe 2013 no mu?\n12 Anuanom a wɔkyerɛ Bible ase no bisabisaa nsɛm pii, na ɛno ma yɛhuu sɛ nsɛnnennen foforo wɔ hɔ. Enti September 2007 no, Akwankyerɛ Kuw no maa kwan sɛ wɔnyɛ Wiase Foforo Nkyerɛase Borɔfo deɛ no foforo. Bere a Wiase Foforo Bible Nkyerɛase Kuw no reyɛ Bible no foforo no, wɔgyee bere susuu nsɛmmisa pii a anuanom a wɔkyerɛ Bible ase kɔ kasa afoforo mu abisa no ho. Wɔsesaa nsɛm bi a wɔagyae ka de nea yɛka no nnɛ hyehyɛɛ ananmu, na ama ayɛ mmerɛw sɛ yɛbɛkenkan Bible no ate ase. Nanso, emu nsɛm no da so ara yɛ pɛpɛɛpɛ. Nwoma a wɔakyerɛ ase nnansa yi akɔ kasa afoforo mu no nso boae ma wɔtumi yɛɛ Borɔfo deɛ no yie.—Mmebusɛm 27:17.\nNKURƆFO AKYERƐ HO ANISƆ PAA\n13. Sɛn na nnipa pii te nka wɔ Borɔfo Bible a wɔayɛ no foforo a wɔyii no adi afe 2013 no ho?\n13 Nnipa pii te nka sɛn wɔ Wiase Foforo Nkyerɛase a wɔayɛ no foforo wɔ Borɔfo kasa mu no ho? Yehowa Adansefo adwumayɛbea ti a ɛwɔ Brooklyn, New York no nsa aka nkrataa pii afi anuanom mmarima ne mmaa hɔ. Wɔkyerɛw saa nkrataa no de kyerɛɛ sɛnea wɔn ani asɔ Bible a wɔayɛ no foforo no. Nnipa pii ne onuawa yi yɛ adwene. Onuawa no kaa sɛ: “Bible no te sɛ adaka bi a agude a ɛsom bo ayɛ no ma abu so. Sɛ worekenkan Yehowa asɛm wɔ Borɔfo Bible a wɔyii no adi afe 2013 no mu a, ɛte sɛ nea woafa agude no bi na woredannan no ahwɛ ne kɔla ne ne fɛ. Sɛnea wɔakyerɛ Kyerɛwnsɛm no ase ma emu ada hɔ no aboa me ma mahu Yehowa yie. Yehowa te sɛ agya bi a ɔde ne nsa ato me kɔn mu na ɔrekenkan n’asɛm a ɛka koma no akyerɛ me.”\n14, 15. Nnipa pii te nka sɛn wɔ Wiase Foforo Nkyerɛase no a wɔakyerɛ ase kɔ kasa afoforo mu no ho?\n14 Nnipa a wɔnka Borɔfo kasa nso akyerɛ Wiase Foforo Nkyerɛase no ho anisɔ. Ɔpanyin bi a ofi Sofia, Bulgaria, kaa Wiase Foforo Nkyerɛase a ɛwɔ Bulgaria kasa mu no ho asɛm sɛ: “Makenkan Bible mfe pii, nanso menkenkanee nkyerɛase bi a emu da hɔ na ɛka koma saa da.” Onuawa bi a ɔyɛ Albaniani nso kaa sɛ: “Onyankopɔn Asɛm no akenkan yɛ dɛ yie wɔ Albania kasa mu! Ɛyɛ hokwan kɛse paa sɛ Yehowa rekasa kyerɛ yɛn wɔ yɛn kurom kasa mu!”\n15 Wɔ aman pii mu no, Bible bo yɛ den, na ɛyɛ den sɛ wo nsa bɛka bi. Sɛ wonya Bible a, ɛyɛ nhyira kɛse paa! Amanneɛbɔ bi a efi Rwanda kaa sɛ: “Anuanom ne nkurɔfo asua ade bere tenteenten nanso na wɔnnya nkɔso efisɛ na wɔn Bible asuafo no nni wɔn ankasa Bible. Ná asɔre a ɛwɔ hɔ no tɔn Bible, nanso na wɔntumi ntɔ efisɛ na ne bo yɛ den. Mpɛn pii nso, sɛ wɔkenkan a, na wɔnte kyerɛwsɛm no bi ase, enti na wɔnnya nkɔso ntɛmntɛm.” Bere a Rwandafo nsa kaa Wiase Foforo Nkyerɛase no wɔ wɔn kasa mu no, abusua bi a wɔwɔ mmabun nnan kaa sɛ: “Yɛda Yehowa ne akoa nokwafo ne ɔbadwemma no ase paa sɛ wɔama yɛanya Bible. Yɛyɛ ahiafo paa, na na yɛnni sika a yɛde bɛtɔ Bible ama abusua no muni biara. Nanso seesei deɛ, yɛn mu biara wɔ ne Bible. Nea ɛbɛkyerɛ sɛ yɛn ani asɔ nea Yehowa ayɛ ama yɛn no, yɛn abusua no nyinaa bom kenkan Bible no da biara da.”\n16, 17. (a) Dɛn na Yehowa pɛ sɛ ne nkurɔfo nya? (b) Dɛn na ɛsɛ sɛ yɛsi yɛn bo sɛ yɛbɛyɛ?\n16 Anuanom bɛnya Wiase Foforo Nkyerɛase a wɔayɛ no foforo no wɔ kasa pii mu akyiri yi. Satan ayɛ n’adwene sɛ ɔremma saa adwuma yi nkɔ so, nanso yɛnim sɛ Yehowa pɛ sɛ ɛyɛ mmerɛw ma ne nkurɔfo nyinaa sɛ wɔbɛte asɛm a ɔka kyerɛ wɔn no ase fann. (Kenkan Yesaia 30:21.) Ɛrenkyɛ, “Yehowa ho nimdeɛ bɛhyɛ asase so mã sɛdeɛ nsuo akata po soɔ no.”—Yesaia 11:9.\n17 Momma yɛn mu biara nsi ne bo sɛ ɔde akyɛde biara a Yehowa de ma yɛn no bɛyɛ adwuma. Saa Bible nkyerɛase yi a ɛhyɛ ne din anuonyam no nso ka ho. Ma Yehowa mfa n’Asɛm so nkasa nkyerɛ wo daa. Ɔtumi tie yɛn mpaebɔ nyinaa. Nsɛm a Yehowa ka kyerɛ yɛn yi bɛboa yɛn ma yɛahu no yie, na ɔdɔ a yɛwɔ ma no no mu akɔ so ayɛ den.—Yohane 17:3.\n“Ɛyɛ hokwan kɛse paa sɛ Yehowa rekasa kyerɛ yɛn wɔ yɛn kurom kasa mu!”\n^ nky. 2 Hwɛ Wiase Foforo Nkyerɛase Borɔfo deɛ no Appendix A1 ne asɛm a wɔato din “Wobɛyɛ Dɛn Apaw Bible Nkyerɛase a Eye?” wɔ May 1, 2008 Ɔwɛn-Aban mu.\n^ nky. 6 Po a Awu Nwoma Mmobɔwee no akyɛ sen Hebri Masoretfo nkyerɛwee no bɛboro mfe 1,000.\n^ nky. 7 Saa na nhwehwɛmu nwoma ahorow bi kyerɛkyerɛ mu, nanso ɛnyɛ nwomanimfo nyinaa na wɔgye tom.\n^ nky. 7 Hwɛ New World Translation of the Holy Scriptures—With References, Appendix 1A, “The Divine Name in the Hebrew Scriptures,” (Onyankopɔn Din a Ɛpue Hebri Twerɛnsɛm no Mu) kratafa 1561.\nTetragrammaton: Saa na na wɔkyerɛw Onyankopɔn din wɔ tete Hebri kasa mu. Wɔde Hebri nkyerɛwde nnan yi יהוה na ɛgyina hɔ ma Onyankopɔn din, na ɛte sɛ YHWH\n“Nea Ɔma Ɛyɛ Hɔ”: Yehowa na ɔbɔɔ nneɛma nyinaa, na ɔbɛtumi ayɛ ne ho nea ɔpɛ biara ma n’atirimpɔ aba mu. Afei nso, Yehowa bɛtumi ama n’abɔde ayɛ nea ɔpɛ biara. Ɛho nhwɛso ni. Onyankopɔn maa Noa yɛɛ adaka, ɔmaa Besalel bɛyɛɛ odwumfo a ɔnim n’adwuma, ɔmaa Gideon bɛyɛɛ ɔsraani kokodurufo, na ɔmaa Paulo bɛyɛɛ ɔsɛmpatrɛwfo


Yesu Wusɔre—Nea Nsɛmpa no Ka Yɛ Nokware?\nKENKAN WƆ Acholi Afrikaans Albanian Amharic Arabic Armenian Aukan Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Toba) Bengali Bicol Boulou Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Cibemba Cinyanja Croatian Czech Dangme Danish Dutch Efik English Estonian Ewe Fijian Finnish Fon French Ga Garifuna Georgian German Greek Greenlandic Guarani Gujarati Gun Haitian Creole Hausa Hebrew Hiligaynon Hindi Hiri Motu Hmong (White) Hungarian Iban Ibanag Icelandic Igbo Iloko Indonesian Isoko Italian Japanese Javanese Kabiye Kannada Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Korean Krio Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Lhukonzo Lingala Lithuanian Luganda Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Marathi Mauritian Creole Maya Mazatec (Huautla) Mixe (North Central) Mizo Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndau Ndebele Ndebele (Zimbabwe) Ndonga Ngabere Ngangela Nias Norwegian Nyaneka Nyungwe Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Pidgin (Cameroon) Polish Portuguese Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Imbabura) Rarotongan Romanian Runyankore Russian Samoan Sango Saramaccan Sena Sepedi Serbian Serbian (Roman) Sesotho (Lesotho) Seychelles Creole Shona Sidama Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tahitian Tamil Tatar Telugu Tetun Dili Thai Tigrinya Tiv Tojolabal Tok Pisin Totonac Tshiluba Tshwa Tsonga Tswana Turkish Tuvaluan Twi Tzeltal Tzotzil Ukrainian Umbundu Urhobo Uruund Venda Vietnamese Waray-Waray Wayuunaiki Xhosa Yoruba Zande Zapotec (Isthmus) Zulu\nASƐM A ƐDA SO | DƐN NTI NA YESU HUU AMANE NA OWUI?\nAsɛm Yi Sii Ampa?\nAfe 33 osutɔbere mu na wokum Nasareni Yesu. Wotwaa atoro too no so sɛ ɔyɛ ɔmammɔfo, wɔkaa no mpire, na wɔbɔɔ no asɛndua mu. Yesu wuu owu yawyaw. Nanso, Onyankopɔn nyanee no, na adaduanan akyi no, ɔkɔɔ soro.\nNea wɔde yɛɛ Yesu yi, yebehu ho asɛm wɔ Nsɛmpa nnan no mu. Nsɛmpa nnan no wɔ Kristofo Hela Kyerɛwnsɛm a wɔtaa frɛ no Apam Foforo no mu. Enti saa nsɛm no sii ampa? Asɛmmisa yi ho hia paa, efisɛ sɛ saa nsɛm no ansi a, anka Kristofo gyidi yɛ kwa. Afei nso, anka anidaso a nnipa wɔ sɛ wobenya daa nkwa wɔ Paradise no nso bɛyɛ anidaso hunu. (1 Korintofo 15:14) Nanso, sɛ esii ampa a, yebetumi aka sɛ daakye papa bi wɔ hɔ ma adesamma a wo nso woka ho. Ɛnde yemmisa sɛ, nsɛm a ɛwɔ Nsɛmpa no mu no yɛ anansesɛm, anaa nokwasɛm?\nNEA NOKWASƐM NO MA YEHU\nNsɛmpa no mu nsɛm nyɛ bɔsrɛmka, na mmom ɛyɛ nea esii ankasa a akyerɛwfo no tɔɔ wɔn bo ase kyerɛwee no pɛpɛɛpɛ. Nkurow a ɛka ho asɛm no, ɛwɔ hɔ ankasa, na ɛnnɛ obi betumi akɔhwɛ hɔ. Abakɔsɛm akyerɛwfo di adanse sɛ, nnipa a Nsɛmpa no ka wɔn ho asɛm no tenaa ase ampa.—Luka 3:1, 2, 23.\nAbakɔsɛm akyerɛwfo a wɔtenaa ase wɔ Yesu bere so ne ne wu akyi no kaa Yesu ho asɛm. * Sɛnea na Romafo kum obi a wɔabu no kumfɔ no, saa ara na Nsɛmpa no kyerɛ sɛ wokum Yesu. Afei nso, Nsɛmpa no kaa biribiara a esii no pɛpɛɛpɛ. Anyɛ kata-so-muamua-so biara—nea Yesu asuafo yɛe a enye mpo no, ɛkae. (Mateo 26:56; Luka 22:24-26; Yohane 18:10, 11) Wei nyinaa di adanse sɛ nea Nsɛmpa no akyerɛwfo ka faa Yesu ho no yɛ nokware turodoo.\nYESU WUSƆRE NSO Ɛ?\nNnipa pii gye di sɛ Yesu tenaa ase na owui, nanso ne wusɔre no de, ebinom nnye nni. Bere a Yesu asomafo no mpo tee sɛ Yesu asɔre afi awufo mu no, mfiase no wɔannye anni. (Luka 24:11) Nanso, bere a Yesu yii ne ho adi kyerɛɛ asomafo ne asuafo afoforo mpɛn pii no, wogye dii. Bere bi mpo de, nnipa bɛboro 500 de wɔn aniwa ankasa huu no.—1 Korintofo 15:6.\nAsuafo no de wɔn nkwa too asiane mu kaa Yesu wusɔre no ho asɛm akokoduru so. Wɔn a wokum Yesu mpo, asuafo no kaa ne wusɔre ho asɛm kyerɛɛ wɔn. (Asomafo Nnwuma 4:1-3, 10, 19, 20; 5:27-32) Sɛ wɔannyan Yesu a, wohwɛ a anka asuafo pii benya akokoduru a ɛte saa de aka asɛm no? Anokwa, Yesu wusɔre no na ɛmaa Kristosom gyee din tete no, na ɛno ara nso na ama Kristosom agye din nnɛ.\nBiribiara a Nsɛmpa no ka fa Yesu wu ne ne wusɔre ho no ma yehu sɛ Yesu wu ne ne wusɔre no yɛ nokware turodoo. Sɛ wotɔ wo bo ase kenkan Nsɛmpa no a, wubehu sɛ nsɛm a ɛwom no nyinaa sisii ampa. Nanso sɛ wuhu nea enti a saa nsɛm no nyinaa sisii a, ɛbɛhyɛ wo den paa. Asɛm a edi hɔ no bɛkyerɛkyerɛ mu.\n^ nky. 7 Tacitus a wɔwoo no bɛyɛ afe 55 mu no kyerɛwee sɛ: “Edin [Kristofo] no fi Kristo mu, na Tiberio nniso mu na yɛn amrado Pontio Pilato kum no.” Wɔn a wɔkaa Yesu ho asɛm nso ne Suetonius (wɔwoo no afe 69); Yudafo abakɔsɛm kyerɛwfo Josephus (wɔwoo no afe 37 anaa afe 38); ne Pliny Akumaa, Bitinia amrado (wɔwoo no afe 61 anaa afe 62).\nDɛn Nti na Wiase no Nni Yesu Ho Kyerɛwtohɔ Pii?\nYesu gyee din na onyaa nkurɔfo so tumi paa. Enti, ebia obi bɛka sɛ, ɛsɛ sɛ yenya n’asetena ne ne wusɔre ho kyerɛwtohɔ pii ka nea ɛwɔ Bible mu no ho. Nanso ɛnte saa. Adɛn ntia? Nea edi kan no, wɔkyerɛwee Nsɛmpa no bɛyɛ mfe 2,000 ni. Nhoma ahorow a wɔkyerɛw no saa bere no, emu kakraa bi na ɛda so ara wɔ hɔ. (1 Petro 1: 24, 25) Afei nso, na Yesu atamfo dɔɔso, enti na wɔrenhwɛ mma wɔnkyerɛw ne ho asɛm a ɛbɛma nkurɔfo agye no adi.\nPetro a na ɔyɛ Yesu asomafo no baako kaa Yesu wusɔre ho asɛm sɛ: “Oyi na da a ɛto so abiɛsa no Onyankopɔn nyan no maa no hokwan sɛ onyi ne ho adi nkyerɛ, ɛnyɛ nnipa nyinaa, na mmom adansefo a Onyankopɔn adi kan apaw wɔn, yɛn a yɛne no didi nomee wɔ ne wusɔre akyi no.” (Asomafo Nnwuma 10:40, 41) Adɛn nti na wannyi ne ho adi ankyerɛ nnipa nyinaa? Mateo Asɛmpa no ma yehu sɛ bere a nyamesomfo a wɔtan Yesu tee ne wusɔre ho asɛm no, wɔbɔɔ mmɔden paa sɛ wɔremma asɛm no ntrɛw.—Mateo 28:11-15.\nWohwɛ a, na Yesu mpɛ sɛ nkurɔfo bɛte ne wusɔre no ho asɛm anaa? Ɛnte saa, efisɛ Petro kae sɛ: “Ɔhyɛɛ yɛn sɛ yɛnka nkyerɛ nnipa no na yenni adanse fefeefe sɛ Oyi ne nea Onyankopɔn ahyɛ sɛ ɔbɛyɛ ateasefo ne awufo temmufo no.” Nea Petro kae yi, ɛno ara na nokware Kristofo yɛe na wɔda so ara reyɛ saa.—Asomafo Nnwuma 10:42.\nYesu Wusɔre—Esii Ampa?


Bible Mu Nsɛm Yerusalem Afasu No - Yehowa Adansefo Intanɛt Dwumadibea\nHWƐ adwuma a wɔreyɛ wɔ ha no nyinaa. Israelfo no gu so reto Yerusalem afasu no. Bere a Ɔhene Nebukadnesar sɛee Yerusalem mfe 152 a atwam ni no, obubuu afasu no na ɔhyew kurow no aponkɛse no. Bere a Israelfo no dii kan fi Babilon san baa fie no, wɔansan anto afasu no.\nWugye di sɛ nkurɔfo no tee nka dɛn bere a na wɔte kurow yi mu a afasu biara nni ho no? Na wɔn koma ntɔ wɔn yam. Na wɔn atamfo betumi abɛtoa wɔn bere biara. Nanso afei de ɔbarima yi a wɔfrɛ no Nehemia reboa wɔn ma wɔasan ato afasu no. Wunim nipa ko a Nehemia yɛ?\nNá Nehemia yɛ Israelni a ɔte Susan kurom, faako a na Mordekai ne Ester te no. Nehemia yɛɛ adwuma wɔ ɔhene ahemfie hɔ, enti ebetumi aba sɛ na ne nnamfonom ne Mordekai ne Ɔhemmaa Ester. Nanso Bible no nka sɛ Nehemia yɛɛ adwuma maa Ester kunu, Ɔhene Ahasweros. Ɔyɛɛ adwuma maa ɔhene a odi hɔ no, Ɔhene Artasasta.\nKae sɛ Artasasta ne ɔhempa a ɔde sika pii maa Esra sɛ ɔmfa nkɔ Yerusalem nkosiesie Yehowa asɔrefi hɔ no. Nanso Esra anto kurow no afasu a abubu no. Ma yɛnhwɛ sɛnea ɛyɛe a Nehemia bɛyɛɛ saa adwuma yi.\nNa mfe 13 atwam fi bere a Artasasta de sika maa Esra sɛ ɔmfa nkosiesie asɔrefi hɔ no. Afei de na Nehemia ne Ɔhene Artasasta nsahyɛfo panyin. Eyi kyerɛ sɛ na ɔno na ɔhyɛ nsa ma ɔhene, na na ɔhwɛ sɛ obi remfa adubɔne bi ngu nsa mu mma ɔhene. Eyi yɛ adwuma a ɛho hia yiye.\nDa koro, Nehemia nua Hanani ne nnipa afoforo fi Israel asase so bɛsraa Nehemia. Wɔkaa amane a Israelfo rehu ne sɛnea wɔnyɛɛ Yerusalem afasu a abubu no ho hwee no ho asɛm kyerɛɛ no. Eyi yɛɛ Nehemia awerɛhow, na ɔbɔɔ Yehowa mpae wɔ ho.\nDa koro ɔhene no hui sɛ Nehemia werɛ ahow, na ɔkae sɛ: ‘Dɛn nti na w’anim ayɛ mmɔbɔmmɔbɔ saa?’ Nehemia ka kyerɛɛ no sɛ esiane tebea a enye koraa a Yerusalem wɔ mu ne n’afasu a abubu no nti. Ɔhene no bisaa no sɛ: ‘Dɛn na wohwehwɛ?’\nNehemia kae sɛ: ‘Ma menkɔ Yerusalem, na menkɔto afasu no.’ Ná Ɔhene Artasasta yɛ ɔyamyefo. Ɔkae sɛ Nehemia betumi akɔ, na ɔboaa no ma onyaa nnua a ɔde bedi dwuma wɔ afasu no to mu. Bere a Nehemia beduu Yerusalem ara pɛ no, ɔkaa ne nhyehyɛe no ho asɛm kyerɛɛ nkurɔfo no. Wɔn ani gyee ho, na wɔkae sɛ: ‘Momma yemfi ase nto.’\nBere a Israelfo atamfo hui sɛ wɔreto afasu no, wɔkae sɛ: ‘Yɛbɛkɔ akokunkum wɔn, ma wɔagyae afasu no to.’ Nanso Nehemia tee eyi, na ɔmaa adwumayɛfo no nkrante ne mpeaw. Na ɔkae sɛ: ‘Munnsuro yɛn atamfo. Monko mma mo nuanom, mo mma, mo yerenom, ne mo afie.’\nNá nkurɔfo no yɛ akokodurufo. Wɔde wɔn akode siesiee wɔn ho awia ne anadwo, na wɔkɔɔ so too fasu no. Na nna 52 pɛ no wowiee fasu no to. Afei de na nkurɔfo no koma betumi atɔ wɔn yam wɔ kurow no mu. Nehemia ne Esra de Onyankopɔn mmara kyerɛkyerɛɛ nkurɔfo no, na wɔn ani gyei.\nNanso na nneɛma nnya nyɛɛ sɛnea na ɛte ansa na wɔrefa Israelfo nnommum de wɔn akɔ Babilon no. Na Persia hene da so di wɔn so, na na ɛsɛ sɛ wɔsom no. Nanso na Yehowa ahyɛ bɔ sɛ ɔbɛma ɔhene foforo aba, ne sɛ saa hene yi de asomdwoe bɛbrɛ nkurɔfo. Hena ne saa hene yi? Ɔkwan bɛn so na ɔde asomdwoe bɛba asase so? Bɛyɛ mfe 450 twaam ansa na wɔrete eyi ho asɛm bio. Afei wɔwoo abofra bi a ne ho hia kɛse. Nanso ɛno yɛ asɛm foforo.\nNehemia ti 1 kosi 6.\nBere a Israelfo no te wɔn Yerusalem kurow a afasu biara nni ho no mu no, wɔtee nka dɛn?\nHena ne Nehemia?\nAdwuma bɛn na na Nehemia yɛ, na adɛn nti na na ɛho hia?\nAsɛm bɛn na Nehemia tee a ɛyɛɛ no awerɛhow, na dɛn na ɔyɛe?\nƆkwan bɛn so na Ɔhene Artasasta yii ayamye adi kyerɛɛ Nehemia?\nƆkwan bɛn so na Nehemia hyehyɛɛ afasu to adwuma no sɛnea ɛbɛyɛ a Israelfo atamfo ntumi nsiw no kwan?\nKenkan Nehemia 1:4-6 ne 2:1-20.\nƆkwan bɛn na Nehemia faa so hwehwɛɛ Yehowa hɔ akwankyerɛ? (Neh. 2:4, 5; Rom. 12:12; 1 Pet. 4:7)\nKenkan Nehemia 3:3-5.\nDɛn na mpanyimfo ne asafo mu asomfo betumi asua afi nsonsonoe a ɛda Tekoafo ne wɔn “abirɛmpɔn” no ntam no mu? (Neh. 3:5, 27; 2 Tes. 3:7-10; 1 Pet. 5:5)\nKenkan Nehemia 4:1-23.\nDɛn na ɛkanyan Israelfo no ma wɔkɔɔ so sii ɔfasu no ɛmfa ho sɛ wohyiaa ɔsɔretia a emu yɛ den? (Neh. 4:6, 8, 9; Dw. 50:15; Yes. 65:13, 14)\nƆkwan bɛn so na Israelfo nhwɛso no hyɛ yɛn nkuran nnɛ?\nKenkan Nehemia 6:15.\nYerusalem afasu no a wowiee to wɔ asram abien mu no da sɛnea gyidi tumi hyɛ den no adi wɔ ɔkwan bɛn so? (Dw. 56:3, 4; Mat. 17:20; 19:26)


Abusua Agyapade a Nkyirimma Anya so Mfaso | Asetenam Nsɛm\nKENKAN WƆ Afrikaans Albanian Amharic Arabic Armenian Aymara Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Danish Dutch Efik English Ewe Finnish French Ga Georgian German Greek Guarani Haitian Creole Hausa Hebrew Hiligaynon Hungarian Igbo Iloko Indonesian Isoko Italian Japanese Kikamba Kikaonde Kikongo Kikuyu Kimbundu Kinyarwanda Kirghiz Kiribati Kirundi Kongo Korean Lingala Lithuanian Luganda Luo Luvale Macedonian Malagasy Maya Myanmar Nahuatl (Central) Ngabere Norwegian Nyaneka Nzema Ossetian Otetela Papiamento (Aruba) Papiamento (Curaçao) Polish Portuguese Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Shona Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tahitian Tatar Thai Tigrinya Tiv Tok Pisin Totonac Tshiluba Tsonga Tswana Turkish Tuvaluan Twi Tzotzil Umbundu Vietnamese Xhosa Yoruba Zapotec (Isthmus) Zulu\nAgyapade a Nkyirimma Anya so Mfaso\nKevin Williams anom asɛm\nNkurɔfo ka sɛ mesɛ me papa paa. Wɔka sɛ me nneyɛe, m’ani mma, ne sɛnea meyi aseresɛm nyinaa sɛ no. Ɛnyɛ weinom nko na ɔde gyaw me, wagyaw me ade foforo koraa. Ɛyɛ agyapade bi a nkyirimma anya so mfaso. Momma menkyerɛkyerɛ mu.\nMe ne me papa rehwɛ yɛn nananom mfonini\nJanuary 20, 1815 na wɔwoo me nana, nana, nana a wɔfrɛ no Thomas (1) * Williams wɔ Horncastle, England. Wɔwoo no no, mfe mmienu pɛ na ne maame wui, enti ne papa John Williams na ɔtetee ɔne ne nuanom mmiɛnsa a wɔka ne ho. John tetee Thomas ma ɔbɛyɛɛ kapentani, nanso Thomas nyinii no, ɔsesaa n’adwuma.\nSaa bere no, na nyamesom afi ase regye ntini wɔ England nyinaa. Ná Ɔsɛmpakafo John Wesley atwe ne ho afi Anglikan asɔre no ho akɔtew kuo bi a wɔfrɛ no Methodists. Bible a ankorankoro bɛsua ne asɛmpaka adwuma no paa na saa kuo yi kaa ho asɛm. Wesley nkyerɛkyerɛ no mu trɛw ntɛmntɛm na Williams abusua no gyee ne nkyerɛkyerɛ no toom denneennen. Thomas bɛyɛɛ Wesley kuo no ɔsɛmpakafo, na ntɛm ara na otuu ne ho mae kɔyɛɛ asɛmpatrɛw adwuma wɔ South Pacific. July 1840 mu no, ɔne Mary, (2) ne yere a waware no foforo no tu kɔɔ Lakeba Island, * wɔ Fiji. Ɛyɛ supɔw a ogya taa tu fi mmepɔw mu wɔ hɔ, na saa bere no na nkurɔfo a wɔte hɔ no nso we nnipa nam.\nWƆNE NKURƆFO A WƆWE NNIPA NAM KƆTENAE\nBere a Thomas ne Mary kɔɔ Fiji no, mfiase no wɔfaa ahokyere mu paa. Ná wɔtumi de nnɔnhwerew pii yɛ adwumaden wɔ awia so. Afei nso, wɔhyiaa ɔhaw ahorow a na ani yɛ nyan. Ebi ne abusua ntam akodi a na ɛrekɔ so, akunafo ne mmofra a na wɔkum wɔn yayaaya, ne nnipa nam a nkurɔfo we. Weinom nyinaa akyi no, na nnipa pii sɔre tia asɛm a wɔreka no. Yareɛ bɔɔ Mary ne n’abakan John ma ɛkaa dɛ sɛ wɔwui. Wɔ afe 1843 mu no, Thomas kyerɛw sɛ: “Ná nneɛma ahyɛ me so. . . . Anka adwennwen reyɛ amene me.” Nanso ɔne Mary gyinaa pintinn, na Yehowa Nyankopɔn mu gyidi a na wɔwɔ no hyɛɛ wɔn den.\nSaa bere no, Thomas de kapenta adwuma ho nimdeɛ a ɔwɔ no sii dan bi wɔ Fiji; Europe nko ara na na wɔtaa si saa dan no. Ɔsii dan no sii adum so, enti na ɔkwan da ase. Sɛnea ɔsii no no maa Fijifo a wɔwɔ hɔ no puw bɛhwɛɛ wɔn ani so ade. Aka kakra ma wawie dan no na Mary woo ne babarima a ɔtɔ so mmienu a wɔfrɛ no Thomas Whitton (3) Williams; ɔno na ɔwoo me nana, nana papa.\nAfe 1843 mu no, Mary kunu Thomas Williams boa ma wɔkyerɛɛ Yohane Asɛmpa no ase kɔɔ Fiji kasa mu. Ná adwuma no nna fam mma no koraa. * Ná ɔwɔ ɔdom akyɛde bi; ɔyɛ obi a na ɔde n’ani to fam, enti na ɔnim nnipa asetena ho nsɛm yie. Ɔtoo ne bo ase yɛɛ nhwehwɛmu na ɔyɛɛ nwoma bi a wɔfrɛ no Fiji and the Fijians (1858); ɛyɛ nwoma a ɛka Fijifo a wɔtenaa ase bɛyɛ mfe 200 ni no ho nsɛm.\nMfe 13 a Thomas dii wɔ Fiji no, wantena ne to so koraa, enti ɔyɛɛ mmerɛw, na ɔne n’abusua tu kɔɔ Australia. Thomas de mfe pii yɛɛ asɔfodwuma, na awiei koraa no owui wɔ Ballarat, Victoria, wɔ afe 1891 mu.\n“SIKA KƆKƆƆ” WƆ APUEI FAM\nWɔ afe 1883 mu no, Thomas Whitton Williams ne ne yere Phoebe, (4) ne wɔn mma tu kɔɔ Perth a ɛwɔ Western Australia. Saa bere no, na wɔn ba a ɔtɔ so mmienu a wɔfrɛ no Arthur Bakewell (5) Williams, adi mfe nkron; ɔno na ɔwoo me nana, nana.\nBere a Arthur dii mfe 22 no, ɔde ne ti boom kɔɔ Kalgoorlie sɛ ɔrekɔpɛ asetena pa. Kalgoorlie yɛ kuro a wɔtu sika kɔkɔɔ wɔ so paa. Ɛda Perth apuei fam, na wofiri Perth rekɔ hɔ a, ɛyɛ kilomita 600. Ɛhɔ na ɔkenkanee Yehowa Adansefo a saa bere no na wɔfrɛ wɔn International Bible Students no nwoma bi. Afei nso, na ɔkra Zion’s Watch Tower. Arthur ani gyee nsɛm a ɔkenkanee no ho na ɔfirii ase kaa nea wahu no ho asɛm kyerɛɛ afoforo, na na ɔne wɔn hyiam sua Bible. Saa kwan yi so na Yehowa Adansefo a ɛnnɛ wɔwɔ Western Australia no fii wɔn dwumadi ase.\nArthur kaa nea na ɔresua no ho asɛm kyerɛɛ n’abusuafo nso. Arthur papa Thomas Whitton ani gyee ho sɛ ne ba no de ne ho abɔ Bible Asuafo no, nanso ankyɛ na ne papa no wui. Arthur maame Phoebe, ne ne nuanom mmaa a wɔfrɛ wɔn Violet ne Mary nso bɛyɛɛ Bible Asuafo. Violet de ne bere pii kaa asɛmpa no anaa ɔbɛyɛɛ ɔkwampaefo. Arthur kaa Violet ho asɛm sɛ, ɔyɛ “ɔkwampaefo nsiyɛfo a ne so bi mmae da wɔ Western Australia.” Ɛbɛtumi aba sɛ Arthur haahaa n’ani kaa ne nua no ho asɛm, nanso nokwasɛm ne sɛ, nsi a Violet de kaa asɛmpa no nyaa Williams asefo a akyiri yi wɔbae no so tumi paa.\nBere bi akyi no Arthur waree, na ɔtu kɔɔ Donnybrook. Ɛyɛ kuro a wɔdua nnuaba wom paa, na ɛda Western Australia anafo fam atɔe. Ɛhɔ na wɔtoo ne din “Old Mad 1914!” efisɛ na ɔde nsi ka Bible nkɔmhyɛ a ɛtwe adwene si saa afe no so ho asɛm. * Bere a Wiase Ko 1 pae gui no, wɔanni ne ho fɛw bio. Ná Arthur taa di nkurɔfo a wɔbɛtɔ ade wɔ ne sotɔɔ mu no adanse, na na ɔde Bible ho nwoma gu sotɔɔ mpoma no anim sɛnea nnipa pii bɛhu. Arthur kasa tiaa Baasakoro nkyerɛkyerɛ denneennen, enti na wakyerɛw abɔ sotɔɔ no mpoma anim sɛ obiara a ɔbɛtumi akyerɛ sɛ Baasakoro yɛ Bible nkyerɛkyerɛ no, ɔbɛma no Australiafo sika pɔn 100. Nanso, obiara antumi anyi ne ti ankɔgye sika no.\nWilliams fie bɛyɛɛ baabi a wɔhyiam sua Bible, na ɛhɔ na na wɔyɛ asafo nhyiam wɔ Donnybrook. Akyiri yi, Arthur sii Ahenni Asa anaa baabi a wɔhyiam som wɔ kuro no mu; ɛno ne Asa a edi kan a wɔsii wɔ Western Australia. Aka kakra ama Arthur adi mfe 80 mpo no, na ɔtumi hyɛ n’atade bɔ ne tae kama huri tena ne pɔnkɔ bi a ɔfrɛ no Doll so kɔka asɛmpa no wɔ Donnybrook mantam no nyinaa mu.\nNá Arthur mpɛ ne ho asɛm, obu ade, na na ɔyɛ nsi; nea ɔyɛe no nyaa ne mma so tumi paa. Ne babaa Florence (6) kɔyɛɛ asɛmpatrɛw adwuma wɔ India. Ne mma mmarima, Arthur Lindsay (7) ne Thomas de mfe pii somee sɛ asafo mu mpanimfoɔ te sɛ wɔn papa.\n“SWEET LADY” WILLIAMS\nArthur Lindsay Williams yɛ me nana papa, na n’ayamye nti, na nkurɔfo pɛ n’asɛm paa. Ná ɔnya nnipa ho bere, na na ɔdi wɔn ni. Afei nso na ɔnim sɛnea ɔde akuma bu nnua, enti mfe 12 a wɔde yɛɛ nnuabuo ho akansi no, ɔdii nkonim mpɛn 18.\nNanso bere a Arthur huu sɛ ne ba Ronald (8) (me nanabarima) a saa bere no na wadi mfe mmienu maa akuma so kɔtwitwaa aprɛ ketewa bi a ɛsi yɛn fie ho no, n’ani annye ho koraa. Ronald maame tɔɔ ne bo ase de ahoma kyekyeree dua no, na bere a enyini soo aba no, ɛbɛyɛɛ dɛ yie. Enti wɔbɛfrɛɛ aprɛ no, Lady Williams. Saa aprɛ yi na akyiri yi wɔnyaa aprɛ foforo a wɔfrɛ no Cripps Pink no firii mu; ɛyɛ aprɛ a agye din paa wɔ wiase no mu baako.\nAkyiri yi, me nana Ronald anaa Gramp, sɛnea na mefrɛ no no de ne ho hyɛɛ adansi adwuma mu. Ɔne me nanabaa tuu wɔn ho mae de mfe pii boaa adansi adwuma a Yehowa Adansefo a wɔwɔ Australia ne Solomon Islands yɛe no. Seesei Gramp reyɛ adi mfe 80, na ɔda so ara som sɛ asafo mu panin na ɔboa ma wɔsisi anaa wɔsiesie Ahenni Asa wɔ Western Australia.\nMENTOTO AGYAPADE A WƆDE AMA ME NO ASE\nM’awofo Geoffrey (9) ne Janice (10) Williams suasuaa wɔn awofo, enti wɔtetee me (12) ne me nuabaa Katharine (11) sɛnea yɛbɛbɔ yɛn bra sɛ Kristofo. Bere a medii mfe 13 no, me ara mesii gyinae sɛ mɛsom Yehowa. Bere bi, yɛkɔɔ Kristofo nhyiam kɛse bi, na nhyiam no ase no, John E. Barr, a na ɔka Yehowa Adansefo Akwankyerɛ Kuo ho no hyɛɛ mmofra a wɔretie asɛm no nkuran sɛ: “Monsɛe agyapade nwonwaso a mowɔ no; hokwan a mowɔ sɛ mobɛhu Yehowa na moadɔ no no.” Saa anwummere no ara mehyiraa me nkwa so maa Yehowa. Mfe mmienu akyi no, mebɛyɛɛ ɔkwampaefo.\nƐnnɛ, me ne me yere Chloe, de bere pii reka asɛm no wɔ Tom Price. Ɛyɛ kuro bi a ɛwɔ akyirikyiri wɔ Western Australia a wɔtu sika kɔkɔɔ wɔ so. Yɛde bere kakra yɛ adwuma hwɛ yɛn ho. M’awofo ne me nuabaa Katharine ne ne kunu Andrew, yɛ akwampaefo wɔ Port Hedland. Ɛyɛ kuro a ɛda Tom Price atifi fam bɛyɛ kilomita 420. Me ne me papa nso som sɛ asafo mu mpanimfoɔ.\nYɛn nana, nana, nana, Thomas Williams bɔɔ mmɔden sɛ ɔbɛsom Yehowa Nyankopɔn. Ɔdɔ ne gyidi a abusua no wɔ wɔ Onyankopɔn som ho no yɛ agyapade a wɔde agyaw me nso. Ɛyɛ nhyira kɛse ma me paa sɛ me nsa aka honhom fam agyapade a ɛte saa.\n^ nky. 5 Nɔma no kyerɛ nnipa a wɔwɔ mfonini a ɛwɔ kratafa 12 ne 13 no.\n^ nky. 6 Bere bi na wɔfrɛ no Lakemba Island. Ɛwɔ Fiji apuei fam baabi a wɔfrɛ hɔ Lau Group.\n^ nky. 10 Ɔsɛmpatrɛwfo John Hunt na ɔkyerɛɛ Apam Foforo no dodow no ara ase kɔɔ Fiji kasa mu, na wɔtintimii wɔ afe 1847 mu. Nea ɛma ne nkyerɛase no da nsow koraa ne sɛ, Onyankopɔn din “Jiova” no pue wɔ Marko 12:36, Luka 20:42, ne Asomafoɔ Nnwuma 2:34.\n^ nky. 16 Hwɛ nkekaho no asɛmti a ɛne “1914—Afe Titiriw Wɔ Bible Nkɔmhyɛ Mu” a ɛwɔ Dɛn na Bible Kyerɛkyerɛ Ankasa? nwoma no mu no. Yehowa Adansefo na wɔtintimiiɛ, na ɛwɔ Intanɛt so wɔ www.jw.org.


Nnwom 102 NA-TWI - Aberante mmɔborɔni mpaebɔ - Tie me - Bible Gateway\nNnwom 101Nnwom 103\nNnwom 102 Nkwa Asem (NA-TWI)\nAberante mmɔborɔni mpaebɔ\n102 Tie me mpaebɔ, O Awurade, na tie me sufrɛ na boa me. 2 Sɛ mewɔ ɔhaw mu a, nnan w’akyi nkyerɛ me! Tie me na sɛ mefrɛ a, gye me so ntɛm! 3 Me nkwa reyera te sɛ wusiw; me nipadua rehyew te sɛ ogya. 4 Meretwintwam sɛ sare a awo. Me kɔn nnɔ aduan. 5 Mepene dennen. Menyɛ hwee sɛ honam ne nnompe. 6 Mete sɛ wuram anomaa a ɔwɔ sare so. Mete sɛ ɔpatu a wɔagyaw no amamfo so. 7 Meda hɔ a, m’ani gu so. Mete sɛ anomaa koro a osi ɔdan bi atifi.\n8 Daa m’atamfo kasa tia me. Wɔn a wodi me ho fɛw bɔ me din de dome me. 9 Esiane w’abufuw nti, nso ne m’aduan na me nusu fra nea menom mu. 10 Womaa me so tow me kyenee. 11 Me nkwa te sɛ anwummere sunsuma; mete sɛ sare a awo 12 nanso, wo Awurade, woyɛ ɔhene daa daa. Nkyirimma nyinaa bɛkae wo.\n13 Wobɛsɔre na woahu Sion mmɔbɔ; bere adu sɛ wuhu no mmɔbɔ; bere pa no ni. 14 W’asomfo dɔ no a ɛmfa ho sɛ wɔasɛe no; wohu no mmɔbɔ a ɛmfa ho sɛ wadan amamfo. 15 Aman besuro Awurade; ahene a wɔwɔ asase so nyinaa besuro ne tumi. 16 Sɛ Awurade san kyekye Sion a, ɔbɛda ne kɛseyɛ adi.\n17 Obetie ne nkurɔfo a wagyaw wɔn no na watie wɔn mpaebɔ. 18 Kyerɛw nhoma a Awurade ayɛ no gu hɔ ma nkyirimma sɛnea ɛbɛyɛ a wɔn a wonnya nwoo wɔn no bɛkamfo no. 19 Awurade hwɛɛ fam fi ne kronkronbea wɔ soro hɔ; ɔhwɛ fi soro besii asase so. 20 Ɔtee ɔpene a nneduafo pene na ɔma wogyaa wɔn a wɔabu wɔn kumfɔ no. 21 Enti wɔbɛpae mu abɔ ne din wɔ Sion na wɔakamfo no wɔ Yerusalem, 22 bere a aman ne ahemman behyiam na wɔasom Awurade no.\n23 Awurade ama me ayɛ mmerɛw wɔ bere a minnyinii. Watew me nkwa nna so. 24 O Onyankopɔn, mfa me mprempren a minnyinii yi. O Awurade, wote hɔ daa daa. 25 Tete no, wobɔɔ asase na wode wo nsa yɛɛ ɔsoro. 26 Wɔn nyinaa bɛyera nanso ɛbɛka wo. Wɔn nyinaa bɛtetew te sɛ ntamagow. Wobɛtow wɔn agu sɛ ntamagow na wɔayera. 27 Nanso wote sɛnea wote. Wo nkwa to ntwa da.\n28 Yɛn mma bɛtena ase a hwee nyɛ wɔn wɔ wo banbɔ ase, na wɔn asefo nso benya guankɔbea.


Nnwom 71 | Intanɛt So Bible| Wiase Foforɔ Nkyerɛaseɛ\nAhotoso a nkwakoraa betumi anya\nMede me werɛ ahyɛ Onyankopɔn mu fi me mmofraase (5)\n“Sɛ m’ahoɔden so huan a, nnyaw me” (9)\n‘Onyankopɔn akyerɛkyerɛ me fi me mmofraase’ (17)\n71 O Yehowa, wo na mede wo ayɛ me guankɔbea. Mma m’anim nngu ase da.+ 2 Wo trenee nti twitwa gye me, na gye me nkwa. Yɛ aso ma* me na gye me.+ 3 Bɛyɛ ɔbotantim ma meNa daa manya baabi akɔtɛw. Soma ma obi mmegye me nkwa,Efisɛ wone me botan ne m’abannennen.+ 4 O me Nyankopɔn, gye me fi ɔdebɔneyɛfo nsam,+Gye me fi otirimɔdenfo sisifo nsam. 5 Efisɛ Awurade Tumfo Yehowa, wone m’anidaso;Wo na mede me werɛ ahyɛ wo mu* fi me mmofraase.+ 6 Efi bere a wɔwoo me, wo na mede me ho ato wo so;Wo na wuyii me fii me maame yam.+ Meyi wo ayɛ daa. 7 Me ho yɛ nnipa bebree nwonwa,Nanso minim sɛ wone me guankɔbea. 8 W’ayeyi ahyɛ m’anom ma;+Daa nyinaa meka w’anuonyam ho asɛm. 9 Ntow me nkyene me nkwakoraabere mu;+Sɛ m’ahoɔden so huan a, nnyaw me.+ 10 M’atamfo kasa tia me,Na wɔn a wɔrepɛ me akum me* no bom tu agyina.+ 11 Wɔka sɛ: “Onyankopɔn agyaw no. Muntiw no na monkyere no, efisɛ onni ogyefo.”+ 12 O Onyankopɔn, mma wo ne me ntam nnware. O me Nyankopɔn, yɛ ntɛm bɛboa me.+ 13 Wɔn a wɔne me* di asi no,Ma wɔn ani nwu na wɔn ase nhyew.+ Wɔn a wɔpɛ me sɛe no,Ma womfura aniwu ne animguase.+ 14 Na me de, mɛtwɛn daa;Ayeyi a mede ma wo no, mede bi bɛka ho. 15 M’ano bɛka wo trenee ho asɛm;+Ɛbɛka wo nkwagye nnwuma ho asɛm daa nyinaa,Ɛdɔɔso ara ma merentumi nkan.*+ 16 O Awurade Tumfo Yehowa,Mɛkɔ akɔka wo tumi kɛse no ho asɛm,Mɛka wo trenee ho asɛm; wo nkutoo de na mɛka ho asɛm. 17 O Onyankopɔn, woakyerɛkyerɛ me fi me mmofraase,+Na maka w’anwonwadwuma ho asɛm+ de abesi nnɛ. 18 O Onyankopɔn, sɛ mebɔ akwakoraa na mifuw dwen mpo a, nnyaw me.+ Ma menka wo tumi* ho asɛm nkyerɛ awo ntoatoaso,Na menka wo kɛseyɛ ho asɛm nkyerɛ nkyirimma+ nyinaa. 19 O Onyankopɔn, wo trenee kodu sorosoro;+Nneɛma akɛse na woayɛ;O Onyankopɔn, hena koraa na ɔte sɛ wo?+ 20 Woama mafa amanehunu ne ahohia mu,+Nanso ma minnyina me nan so bio;Ma me so fi bun* mu.+ 21 Ma m’anuonyam nyɛ kɛse,Na bɛbɔ me ho ban na kyekye me werɛ. 22 Ɛno bɛma mede sanku ayi wo ayɛ,O me Nyankopɔn, esiane wo nokwaredi nti.+ O Israel Kronkronni,Mede sankuten bɛto nnwom ayi wo ayɛ.* 23 M’ano bedi ahurusi na ato ayeyi nnwom ama wo,+Efisɛ woagye me nkwa.*+ 24 Me tɛkrɛma bɛka wo trenee ho asɛm* daa nyinaa,+Efisɛ wɔn a wɔpɛ me sɛe no ani bewu, na wɔn anim agu ase.+\n^ Anaa “Wone m’ahotoso.”\n^ Anaa “wɔne me kra.”\n^ Anaa “merentumi mmu ne dodow ano.”\n^ Anaa “subun.”\n^ Anaa “bɛbɔ nnwom ama wo.”\n^ Anaa “bedwinnwen wo trenee ho.”


Stephen McDannell Hillenburg ( pronounciation of "Stephen Hillenburg" (help·info)) yɛ Amerikani a ɔwoo no (Ɔsanaa 21, 1961- owui wɔ Obubuo 26, 2018) na ɔyɛ sinitwa ho adwuma, afei nso na ɔyɛ abɔdeɛ mu nyansa pɛ kyerɛkyerɛni a na ɔkyerɛkyerɛ asuasua ho nsɛm. Hillenburg na ɔyɛɛ Nickelodeon sini no ho adwuma. Ɛno mu no ɔsom sɛ sini no panin wɔ sini no mprɛnsasoɔ a ɛbaeɛ no mu nyinaa. Seisei, abɛyɛ AmeriKa sini a akyɛ na agye ne din paa yie a ɛtɔ so num.\nƆwoo Hillenburg wɔ Lawton, Oklahoma aburokyiman mu, nna ɔtetee no wɔ Anaheim, California. Ɛwɔ Hillenburg mmɔfra berɛ mu no, na ɔbɛn asuasua, ɛnam so maa ɔbɛnyaa ɔdɔ maa asuasua na ɔhyɛɛ aseɛ sɛ ɔde ne nfonini ɛtoto krataa so. Ɔhyɛɛ n'adwuma ankasa ase wɔ afe apem aha-nkron aduowɔtwe nan (1984) mu.\nAbrabɔ ahyaseɛ ne Sukuu[sesa]\nƆwoo Hillenburg wɔ Ɔsanaa bosome a ɛtɔ so aduonu baako, wɔ afe apem aha-nkron aduosia baako mu (August 21, 1961) wɔ Fort sill, a ɛyɛ United States Army post a ɛwɔ Lawton, Oklahoma, baabia na ne papa Kelly N. Hillenburg Jr. yɛ adwuma ma U.S Asraafoɔ kuo no. Na ne maame Nancy yɛ ɔkyerɛkyerɛni a ɔkyerɛ mmɔfra a w'adidɛm adeɛ. Hillenburg nyaa afe baako no, abusua no firii hɔ kɔɔ Orange County, California, ɛhɔ na ne papa bɛyɛɛ draftsman ɛna designer.\nHillenburg wiee kɔlegi no, ɔbɛyɛɛ panin wɔ nnwuma bebree so wɔ afe apem aha-nkron aduowɔtwe nan mu, ebi ne, "park service attendant" wɔ Utah ɛne "art director" wɔ San Francisco, ansana ɔrebɛnya adwuma ankasa a ɔpɛ: ɔkyerɛ nkɔdaa adeɛ. Na ɔwɔ gyidie sɛ ɔbɛyɛ adwuma wɔ "National park on the coast".\nBeaɛ a menyaa mmoa firiiɛ[sesa]\n↑ 3.0 3.1 https://web.archive.org/web/20160224032606/http://bangordailynews.com/2008/09/25/obituaries/kelly-n-hillenburg-jr/\nYɛ yi fii "https://tw.wikipedia.org/w/index.php?title=Stephen_Hillenburg&oldid=62177"\nAtwerɛsɛm a signature ɛkaho\nNsesae ba kratafa yi so da 19 Ogyefuo 2022, mmere 00:53.


Openbaring 19 HTB - Yohane Adiyisɛm 19 NA-TWI | Biblica\nOpenbaring 19 HTB - Yohane Adiyisɛm 19 NA-TWI\nYohane Adiyisɛm 19\nNnipakuw a wɔwɔ soro ani gye\n1Eyi akyi metee nne bi te sɛ nnipakuw a wɔwɔ soro se, “Haleluia! Nkwagye ne anuonyam ne tumi wɔ yɛn Nyankopɔn 2 efisɛ, n’atemmu yɛ nokware na ɛteɛ sɛ obuu oguamanfo kɛse a ɔde n’aguamammɔ asɛe asase no atɛn. Onyankopɔn atwe n’aso efisɛ, okum n’asomfo.”\n3 Na afei wɔteɛɛm bio se, “Haleluia! Wusiw a efi ne nkyɛn no kɔ soro daa daa.”\n4 Mpanyimfo aduonu anan ne ateasefo baanan no butubutuw Onyankopɔn a ɔte n’ahengua so no anim som no. Na wɔteɛɛm se, “Amen, Haleluia!”\n5 Afei ɛnne bi fi ahengua no so bae se, “Monkamfo yɛn Nyankopɔn, mo a moyɛ n’asomfo nyinaa, mo a musuro no, akɛse ne nkumaa!”\n6 Afei metee nne bi te sɛ nnipadɔm a ɛte sɛ nsuworoso ne aprannaa a ɛrepaepae a ɛreteɛm se, “Haleluia! Yɛn Tumfoɔ Awurade Nyankopɔn di hene. 7 Momma yɛn ho nsɛpɛw yɛn na yɛn ani nnye na yɛnhyɛ no anuonyam efisɛ, Oguammaa no ayeforohyia adu a n’ayeforokunu asiesie ne ho. 8 Wɔde nwera pa a ani hyerɛn na ani tew maa no sɛ ɔnhyɛ.” Nwera no kyerɛ Onyankopɔn nkurɔfo trenee adeyɛ.\n9 Afei ɔbɔfo no ka kyerɛɛ me se, “Kyerɛw se, Nhyira nka wɔn a wɔato nsa afrɛ wɔn Oguammaa no ayeforohyia anwummere apontow ase.” Ɔka kaa ho se, “Eyi yɛ Onyankopɔn asɛm turodoo.”\n10 Mibutuw ne nan ase som no. Nanso ɔka kyerɛɛ me se, “Nyɛ saa, efisɛ, meyɛ ɔsomfo te sɛ wo ne wo nuanom a wodi Yesu ho adanse no. Som Onyankopɔn efisɛ, nokware a Yesu daa no adi no na ɛhyɛɛ adiyifo no nkuran.”\nAhene mu Hene\n11 Afei mihui sɛ ɔsoro abue a ɔpɔnkɔ fitaa wɔ hɔ. Na nea ɔte ne so no din de “Ɔseadeɛyɔ ne Ɔnokwafo.” Nokware na ogyina so bu atɛn ko ne ko. 12 N’aniwa te sɛ ogya a ɛredɛw a na ɔhyɛ ahenkyɛw bebree. Na ɔwɔ din bi a wɔakyerɛw agu ne ho, nanso na obiara nnim nea ɛyɛ ka ne ho. 13 Na wɔde n’atade a ɛhyɛ no no anu mogya mu. Din a wɔde frɛ no ne “Onyankopɔn Asɛm.” 14 Ɔsoro asraafo a wɔhyehyɛ nwera fitaa a ani tew a wɔtete apɔnkɔ fitafitaa so dii n’akyi.\n15 Nkrante a ano yɛ nnam yiye a ɔde bedi aman so fii n’anom bae. Dade poma na ɔde bɛtetew wɔn. Obetiatia Onyankopɔn a ɔyɛ ade nyinaa so tumfoɔ no abufuw a ɛyɛ den no nsakyiamoa no so. 16 Na wɔakyerɛw edin “AHENE MU HENE NE AWURADE MU AWURADE” agu n’atade mu ne ne nan ho.\n17 Afei mihuu ɔbɔfo bi a ogyina owia mu. Ɔteɛɛm guu nnomaa a wɔnam wim nyinaa so se, “Mommra mmehyiam wɔ Onyankopɔn apontow kɛse no ase. 18 Mummedi ahemfo nam ne asafohene nam ne atumfo nam ne apɔnkɔ ne wɔn a wɔtete wɔn so nam ne adehye ne nkoa ne akɛse ne nkumaa nyinaa nam.”\n19 Afei mihuu aboa no ne asase so ahene ne wɔn asraafo a wɔaboa wɔn ho ano rekɔko atia nea ɔtena ɔpɔnkɔ no so no ne ne dɔm. 20 Wɔkyeree aboa no ne ne atorodiyifo a ɔyɛɛ anwonwade wɔ n’anim no de wɔn too afiase. Saa anwonwade no so na ɔnam daadaa wɔn a wɔde aboa no ahyɛ wɔn agyirae ne wɔn a wɔsom aboa no ohoni no. Wɔtow aboa no ne atorodiyifo no anikann guu ogya ɔtare a sɔfere na na ɛredɛw wɔ mu no mu. 21 Wɔde nkrante a efi ɔpɔnkɔkafo no anom kunkum wɔn asraafo, na nnomaa no dii wɔn nam sɛnea wobetumi.\nNA-TWI : Yohane Adiyisɛm 19


KENKAN WƆ Afrikaans Albanian Amharic Arabic Armenian Aymara Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Croatian Czech Danish Dutch Efik English Estonian Ewe Finnish French Ga Georgian German Greek Guarani Haitian Creole Hiligaynon Hungarian Icelandic Igbo Iloko Indonesian Italian Japanese Kikuyu Kinyarwanda Kirghiz Korean Latvian Lithuanian Luo Malagasy Norwegian Nzema Polish Portuguese Quechua (Bolivia) Romanian Russian Sepedi Serbian Serbian (Roman) Sesotho (Lesotho) Shona Sinhala Slovak Slovenian Spanish Sranantongo Swahili Swedish Tagalog Tahitian Thai Tigrinya Tsonga Tswana Turkish Twi Tzotzil Ukrainian Vietnamese Xhosa Yoruba Zulu\nASƐM A ƐDA SO: WUBETUMI ANYA ASETENA A AKOMATƆYAM WOM\n“Yɛn mfe nna de, ɛyɛ aduɔson; na sɛ yɛwɔ ahoɔden paa a, na edu aduɔwɔtwe, nanso ɔhaw ne amanehunu nkutoo na ahyɛ mu mã.”—Dwom 90:10.\nSAA asɛm no yɛ nokware paa! “Ɔhaw ne amanehunu” taa to yɛn wɔ wiase a yɛte mu yi mu. Ebia woabisa pɛn sɛ, ‘Enti yebetumi anya asetena a akomatɔyam wom ni?’\nMa yɛnhwɛ Maria asɛm yi. Ná osi pi si ta, na na otumi kɔ baabiara a ɔpɛ, nanso seesei wadi mfe 84, na waka dan mu. N’adwenem da hɔ nanso onni ahoɔden bio. Wohwɛ tebea a waba mu yi a, ɛbɛyɛ dɛn na wate nka sɛ ɔwɔ abotɔyam?\nWo nso ɛ? Ebetumi aba sɛ wo nso woadwen ho pɛn sɛ wubetumi anya asetena a abotɔyam wom anaa. Ebia adwuma a woyɛ no yɛ den dodo anaa afono wo. Ebia obiara nhu adwuma a woyɛ no mpo. Sɛ adwuma no kɔ yiye ma wo nnɛ mpo a, wunnim nea ɛbɛto wo daakye. Ɛtɔ da bi nso a, wubehu sɛ woayɛ ankonam anaa adwennwene da wo so. Ebia ntɔkwaw ne akasakasa pii wɔ w’abusua mu. Ebia na owu afa wo dɔfo bi yayaayaw. Ná André ne ne papa kã paa, nanso prɛko pɛ na ne papa no yare wui. Asɛm no bubuu André pasaa na ɛyɛɛ no sɛ awerɛhow kɛse a ato no no de, ɛremfi ne so da.\nSɛ ɔhaw bɛn mpo na ato yɛn a, asɛm bi wɔ hɔ a ehia paa sɛ yenya ho mmuae; ɛne sɛ: Enti yebetumi anya asetena a abotɔyam wom ni? Sɛ yɛhwɛ ɔbarima bi a ɔtenaa ase bɛyɛ mfe 2,000 ni a, yebetumi anya asɛm no ho mmuae; saa ɔbarima no ne Yesu Kristo. Ɔhaw ne amanehunu a ɛtotoo Yesu wɔ n’asetena mu nyinaa akyi no, otumi nyaa akomatɔyam. Enti sɛ yesuasua sɛnea ɔbɔɔ ne bra a, yɛn nso yebetumi anya akomatɔyam


1. Henanom na abakɔsɛm kyerɛwfo bi ka sɛ na wɔne afeha a ɛto so 19 no mu Europa akannifo?\nABAKƆSƐM kyerɛwfo Norman Davies kyerɛw sɛ: “Nsakrae bi kɔɔ so wɔ afeha a ɛto so dunkron Europa mu a na ɛsen biribiara a wonim dedaw.” Ɔka kaa ho sɛ: “Europa nyaa tumi sen bere biara a atwam: enyaa mfiridwuma mu tumi, sikasɛm mu tumi, amammerɛ mu tumi, nsasepɔn ntam tumi.” Davies ka sɛ na “Aman a wodii anim maa Europa dii nkonim nyaa ‘afeha tumi’ no mu nea edi kan ne Great Britain . . . na akyiri yi na Germany nso bae.”\n‘WƆBƐTƆ AKƆ BƆNE SO’\n2. Bere a afeha a ɛto so 19 baa awiei no, tumi horow bɛn na ɛbɛyɛɛ ‘atifi fam hene’ ne ‘anafo fam hene’?\n2 Bere a afeha a ɛto so 19 no bɛnee n’awiei no, na German Ahemman no ne “[atifi, NW] fam hene” na Britania di tumi sɛ “[anafo, NW] fam hene.” (Daniel 11:14, 15) Yehowa bɔfo ka sɛ: “Na ahene baanu no de, wɔn koma bɛtɔ akɔ bɔne so, na wɔbɛkɔ so aka atosɛm wɔ ɔpon biako ho.” Ɔtoaa so sɛ: “Nanso biribiara bɛyɛ ɔkwa, efisɛ awiei no bɛba wɔ bere a wɔahyɛ no mu.”—Daniel 11:27, NW.\n3, 4. (a) Hena na ɔbɛyɛɛ German Nniso no hempɔn a odi kan, na nkabom bɛn na wɔyɛe? (b) Nhyehyɛe bɛn na Kaiser Wilhelm dii akyi?\n3 Wɔ January 18, 1871 mu no, Wilhelm I bɛyɛɛ German Nniso anaa Ahemman no hempɔn a odi kan. Ɔpaw Otto von Bismarck sɛ ɔmampanyin. Esiane sɛ Bismarck de n’adwene sii nkɔso a ɔbɛma ahemman foforo no anya so nti, ɔkwatii sɛ ɔne aman foforo benya ntawntawdi, na ɔne Austria-Hungary ne Italy yɛɛ apam a wɔfrɛ no Aman Abiɛsa Nkabom. Nanso ankyɛ na nea atifi fam hene foforo yi pɛ ne nea anafo fam hene no pɛ dii asi.\n4 Bere a Wilhelm I ne Frederick III a odii n’ade wui wɔ 1888 mu akyi no, Wilhelm II a na wadi mfe 29 no bedii tumi. Wilhelm II a na wɔsan frɛ no Kaiser Wilhelm hyɛɛ Bismarck ma ɔde ne dibea no too hɔ, na odii nhyehyɛe a ɛne sɛ ɔbɛma Germany nkɛntɛnso atrɛw wɔ wiase nyinaa no akyi. Abakɔsɛm kyerɛwfo bi ka sɛ: “Wɔ Wilhelm II ase no, [Germany] bɛyɛɛ ahantan ne ɔtɔkwapɛfo.”\n5. Ɔkwan bɛn so na ahene baanu traa “ɔpon biako” ho, na dɛn na wɔkae wɔ ho?\n5 Bere a Czar Nicholas II a ɔwɔ Russia ma wɔyɛɛ asomdwoe nhyiam bi wɔ The Hague, Netherlands, wɔ August 24, 1898 mu no, na akasakasa wɔ amanaman no ntam. Saa nhyiam no ne nea wɔyɛe wɔ ɛno akyi wɔ 1907 mu no ma wɔhyehyɛɛ Asɛnnibea a Ɛbɛtra Hɔ Daa a Ebesiesie Aman Ntam wɔ The Hague. Bere a German Nniso ne Great Britain bɛyɛɛ asɛnnibea yi mufo no, wɔyɛɛ wɔn ho sɛ wɔpɛ asomdwoe. Wɔtraa “ɔpon biako” ho, yɛɛ wɔn ho sɛ wɔyɛ nnamfo, nanso na ‘wɔn koma tɔ kɔ bɔne so.’ Anifere a wɔde ‘kaa atosɛm wɔ ɔpon biako ho’ no antumi amfa asomdwoe ankasa amma. Wɔn amammui, aguadi, ne sraadi mu botae ‘mu biara yɛɛ ɔkwa’ efisɛ na Yehowa Nyankopɔn ‘ahyɛ bere’ a ahene baanu no awiei bɛba.\n‘ƆBƐSƆRE ATIA APAM KRONKRON NO’\n6, 7. (a) Ɔkwan bɛn so na atifi fam hene no ‘san kɔɔ n’asase so’? (b) Dɛn na anafo fam hene no yɛe wɔ atifi fam hene no nkɛntɛnso a na ɛretrɛw no ho?\n6 Onyankopɔn bɔfo no retoa so no, ɔkae sɛ: “Na [atifi fam hene] no de ahode kɛse bɛsan akɔ n’asase so, nanso ne koma bɛsɔre atia apam kronkron. Na ɔbɛyɛ ade wɔ ɔkwan a etu mpɔn so na ɛda adi sɛ ɔbɛsan akɔ n’asase so.”—Daniel 11:28, NW.\n7 Kaiser Wilhelm san kɔɔ tete atifi fam hene no ‘asase so’ anaasɛ asase so tebea mu. Ɔkwan bɛn so? Ɛdenam ahempɔn ahenni bi a ɔhyehyɛe sɛ ɔde bɛtrɛw German Nniso ne ne nkɛntɛnso mu no so. Wilhelm II bɔɔ mmɔden sɛ obenya aman a obedi so wɔ Afrika ne mmeae foforo. Esiane sɛ ɔpɛe sɛ ɔne Britania pere tumi a odi wɔ po so no ho nti, ɔyɛɛ po so akohyɛn bebree. The New Encyclopædia Britannica ka sɛ: “Germany po so akohyɛn kakraa bi no bɛyɛɛ bebree a na Britiania nkutoo na ɛwɔ bi sen no wɔ mfe du ne kakra akyi.” Nea ɛbɛyɛ na Britania akɔ so adi ne tumi no, ɛmaa ne po so akohyɛn dɔɔso ankasa. Britania ne France yɛɛ entente cordiale, (ɛkyerɛ sɛ wɔte wɔn ho ase), na wɔne Russia nso yɛɛ saa apam no bi, na wɔhyehyɛɛ Aman Abiɛsa Ntam Apam. Afei na Europa mu akyɛ ayɛ asraafo akuw abien—Aman Abiɛsa Nkabom ne Aman Abiɛsa Ntam Apam.\n8. Ɛyɛɛ dɛn na German Ahemman no nyaa “ahode kɛse”?\n8 German Ahemman no yɛɛ akodi ho nhyehyɛe, na ɛmaa Germany nyaa “ahode kɛse” efisɛ na ɛne Aman Abiɛsa Nkabom no mu ɔman titiriw. Na Austria-Hungary ne Italy yɛ Roma Katolekfo. Enti, na pope no gyina Aman Abiɛsa Nkabom no akyi, nanso na ɔmpɛ anafo fam hene no ne N’aman Abiɛsa Ntam Apam a emufo dodow no ara nyɛ Katolekfo no asɛm.\n9. Ɔkwan bɛn so na na atifi fam hene no ‘sɔre tia apam kronkron no’ wɔ ne koma mu?\n9 Yehowa nkurɔfo nso ɛ? Na wofi bere tenten aka sɛ “amanaman no bere” bɛba awiei wɔ 1914 mu. * (Luka 21:24) Saa afe no, wɔde Onyankopɔn Ahenni a Ɔhene Dawid Ɔdedifo, Yesu Kristo, da ano no sii hɔ wɔ soro. (2 Samuel 7:12-16; Luka 22:28, 29) Wɔ March 1880 mu tɔnn no, Ɔwɛn-Aban nsɛmma nhoma no de tumi a Onyankopɔn Ahenni bedi no bataa “amanaman no bere a wɔahyɛ” (NW) anaa “amanaman no bere” ho. Nanso na atifi fam German hene no koma ‘sɔre tia Ahenni apam kronkron no.’ Sɛ anka Kaiser Wilhelm begye Ahenni nniso no atom no, ‘ɔyɛɛ ade wɔ ɔkwan a etu mpɔn so’ denam nhyehyɛe a ɛbɛma wadi wiase no so a ɔhyɛɛ ho nkuran no so. Nanso, wɔ saayɛ mu no, oguu aba a ɛmaa Wiase Ko I bae no.\nƆHENE NO ‘DI AWERƐHOW’ WƆ ƆKO MU\n10, 11. Ɛyɛɛ dɛn na Wiase Ko I fii ase, na ɔkwan bɛn so na eyi bae wɔ “bere a wɔahyɛ no mu”?\n10 Ɔbɔfo no hyɛɛ nkɔm sɛ: “Bere a wɔahyɛ no mu, [atifi fam hene no bɛsan] aba [anafo, NW] fam, nanso akyiri de no renyɛ sɛ kan de no.” (Daniel 11:29) Onyankopɔn ‘bere a na wahyɛ’ sɛ ɔde bɛma tumi a Amanaman no di wɔ asase so no aba awiei no dui wɔ 1914 mu bere a ɔde ɔsoro Ahenni no sii hɔ no. Wɔ saa afe no June 28 no, Serbiani ɔsɛmmɔnedifo bi kum Austria Hene Ba Francis Ferdinand ne ne yere wɔ Sarajevo, Bosnia. Ɛno na ɛkɔfaa Wiase Ko I bae.\n11 Kaiser Wilhelm hyɛɛ Austria-Hungary sɛ wɔnyɛ Serbia biribi mfa ntua wɔn so ka. Esiane sɛ Germany maa Austria-Hungary awerɛhyem sɛ ɔbɛboa wɔn nti, wotuu Serbia so sa wɔ July 28, 1914 mu. Nanso, Russia bɛboaa Serbia. Bere a Germany tuu Russia so sa no, France (Aman Abiɛsa Ntam Apam no muni) kɔboaa Russia. Enti Germany tuu France so sa. Nea ɛbɛyɛ na Germany atumi ako afa Paris ntɛm no, ɔko faa Belgium a na Britania ahyɛ bɔ sɛ ɛmmfa ne ho nnhyɛ ɔko no mu no. Enti Britania tuu Germany so sa. Aman foforo de wɔn ho bɛhyɛɛ mu na Italy fii ne nnamfo no akyi kɔkaa atamfo no ho. Wɔ ɔko no mu no, Britania faa Egypt dii so sɛnea ɛbɛyɛ na atifi fam hene no ansiw Suez Suka kwan no na wanko amfa Misraim, tete anafo fam hene no asase no.\n12. Wɔ wiase ko a edi kan no mu no, ɔkwan bɛn so na nneɛma anyɛ “sɛ kan de no”?\n12 The World Book Encyclopedia ka sɛ: “Wɔ Apam no Mufo dodow ne wɔn ahoɔden nyinaa akyi no, ɛkɔyɛɛ sɛnea na Germany redi ɔko no mu nkonim.” Wɔ ko a ahene baanu no koe wɔ bere a atwam no mu no, na Roma Ahemman a ɛne atifi fam hene no di nkonim bere nyinaa. Nanso, saa bere yi de, ‘nneɛma anyɛ sɛ kan no.’ Atifi fam hene no dii nkogu wɔ ɔko no mu. Bere a ɔbɔfo no rekyerɛ nea enti a ɛbaa saa no, ɔkae sɛ: “Ɛda adi sɛ Kitim ahyɛn bɛba no so, na obedi awerɛhow.” (Daniel 11:30a, NW) Na dɛn ne “Kitim ahyɛn” no?\n13, 14. (a) Na “Kitim ahyɛn” a ɛbɛko tiaa atifi fam hene no yɛ dɛn titiriw? (b) Ɔkwan bɛn so na Kitim ahyɛn pii bae bere a wiase ko a edi kan no kɔɔ so no?\n13 Daniel bere so no na Kitim ne Cyprus. Wɔ wiase ko a edi kan no mfiase no, Britania faa Cyprus dii so. Afei nso, sɛnea The Zondervan Pictorial Encyclopedia of the Bible kyerɛ no, wɔtrɛw edin Kitim no mu ma “ɛfaa Atɔe fam nyinaa ho, nanso ne titiriw no, Atɔe famfo a wɔde po so ahyɛn tu akwan no.” New International Version kyerɛ asɛm “Kitim ahyɛn” no ase sɛ “atɔe fam mpoano ahyɛn.” Wɔ wiase nyinaa ko a edi kan no mu no, na Kitim ahyɛn yɛ Britania, a ɛda Europa atɔe fam mpoano no ahyɛn titiriw.\n14 Bere a na wogu so reko no, Kitim ahyɛn pii bɛkaa Britania Po so Akohyɛn ho. Wɔ May 7, 1915 mu no, Germanfo nsu ase akohyɛn U-20 maa po so hyɛn Lusitania bɔe wɔ Ireland mpoano anafo fam. Wɔn a wowuwui no mu 128 yɛ Amerikafo. Akyiri yi Germany trɛw po ase akohyɛn akodi no mu kɔɔ Atlantic po no mu. Enti, wɔ April 6, 1917 mu no, U.S. Mampanyin Woodrow Wilson tuu Germany so sa. Bere a U.S. akohyɛn ne asraafo bɛkaa ho no, ɛmaa anafo fam hene—seesei Anglo-Amerika Wiase Tumi no—ne ɔhene a ɔne no ani nhyia no koo koraa.\n15. Bere bɛn na atifi fam hene no ‘dii awerɛhow’?\n15 Esiane sɛ na Anglo-Amerika Wiase Tumi no atow ahyɛ atifi fam hene no so nti, ‘odii awerɛhow,’ na ɔkae sɛ wadi nkogu wɔ November 1918 mu. Wilhelm II guan kɔtraa Netherlands, na Germany bɛyɛɛ kwasafoman. Nanso na atifi fam hene awiei mmae.\nƆHENE NO YƐ ADE ‘WƆ ƆKWAN A ETU MPƆN’ SO\n16. Sɛnea nkɔmhyɛ no kyerɛ no, na dɛn na atifi fam hene no bɛyɛ wɔ ne nkogudi no ho?\n16 “[Atifi fam hene no] bɛsan akɔ, na wakasa atia apam kronkron no, na wayɛ ade wɔ ɔkwan a etu mpɔn so; na ɔbɛsan n’akyi akɔ na n’ani bɛba wɔn a wogyaw apam kronkron no so.” (Daniel 11:30b, NW) Nkɔm yi na ɔbɔfo no hyɛe, na ɛbaa mu saa.\n17. Dɛn na ɛmaa Adolf Hitler bedii tumi?\n17 Bere a ɔko no baa awiei wɔ 1918 mu no, Apam no mufo a wodii nkonim no ne Germany yɛɛ asomdwoe apam de twee n’aso. Germanfo no hui sɛ nea na apam no hwehwɛ sɛ wɔyɛ no bɛma wɔn ho akyere wɔn, na mfiase no na kwasafoman foforo no yɛ mmerɛw. Germany kɔɔ ahokyere kɛse mu mfe dodow bi na awiei koraa no Sikasɛm mu Ahokyere no maa nnipa ɔpepem asia nnwuma fii wɔn nsa. Ebeduu 1930 mfe no mfiase no, tebea horow no maa Adolf Hitler sɔree. Ɔbɛyɛɛ ɔmampanyin wɔ January 1933 mu, na afe a edi hɔ no ɔbɛyɛɛ nea Nasifo frɛɛ no Nniso a Ɛto so Abiɛsa no panyin. *\n18. Ɔkwan bɛn so na Hitler ‘yɛɛ ade wɔ ɔkwan a etu mpɔn so’?\n18 Bere a Hitler bedii tumi pɛ, ɔkasa tiaa “apam kronkron” a Yesu Kristo nuanom a wɔasra wɔn no yɛ ho mfonini no denneennen. (Mateo 25:40) Eyi mu no, ɔyɛɛ ade “wɔ ɔkwan a etu mpɔn so” de tiaa Kristofo anokwafo yi na ɔtaa wɔn mu pii atirimɔden so nso. Hitler dii yiye wɔ sikasɛm ne amansɛm mu, na ‘otuu mpɔn’ wɔ ɛno mu nso. Wɔ mfe kakraa bi mu no, ɔmaa Germany bɛyɛɛ ahenni a ɛyɛ den wɔ wiase no mu.\n19. Esiane sɛ na Hitler pɛ mmoa nti, henanom na ɔfaa wɔn nnamfo?\n19 Hitler ‘ani baa wɔn a wogyaw apam kronkron no so.’ Na henanom ne eyinom? Ɛda adi sɛ wɔne Kristoman akannifo a wɔkyerɛe sɛ wɔne Onyankopɔn ayɛ apam nanso wɔnyɛ Yesu Kristo asuafo bio no. Hitler tumi ka kyerɛɛ “wɔn a wɔagyaw apam no” ma wɔbɛboaa no. Sɛ nhwɛso no, ɔne pope a ɔwɔ Rome no yɛɛ apam. Wɔ 1935 mu no, Hilter tew Asoɛe Ma Asɔre Nsɛm. Na ne botae biako ne sɛ ɔde Evangelical asɔre ahorow no bɛhyɛ ɔman no ase.\n“DƆM” FI ƆHENE NO HƆ BA\n20. “Dɔm” bɛn na atifi fam hene no de wɔn dii dwuma, na ɔde wɔn ko tiaa henanom?\n20 Ankyɛ Hitler kɔɔ ɔko sɛnea ɔbɔfo no hyɛɛ nkɔm no pɛpɛɛpɛ. “Na ɔde dɔm besisi hɔ, na wɔahura kronkronbea ne aban no ho, na wɔayi daa afɔre no.” (Daniel 11:31a) Na “dɔm” no yɛ asraafodɔm a atifi fam hene no de wɔn dii dwuma sɛnea ɛbɛyɛ na wako atia anafo fam hene no wɔ Wiase Ko II mu no. Wɔ September 1, 1939 mu no, Nasifo “dɔm” ko faa Poland. Ne nnanu akyi no, Britania ne France tuu Germany so sa sɛnea ɛbɛyɛ na wɔaboa Poland. Saa na ɛyɛe na Wiase Ko II fii ase. Poland dii nkogu ntɛm ara, na ɛno akyi no, German asraafo ko faa Denmark, Norway, Netherlands, Belgium, Luxembourg, ne France. The World Book Encyclopedia ka sɛ: “Ebeduu 1941 awiei no, na Germany di asasepɔn no so tumi.”\n21. Ɔkwan bɛn so na atifi fam hene no fii ase dii nkogu wɔ Wiase Ko II mu, na dɛn na efii mu bae?\n21 Ɛwom sɛ na Germany ne Soviet Union de wɔn nsa ahyɛ Adamfofa, Biakoyɛ, ne Ahye Ho Apam ase de, nanso Hilter kɔtow hyɛɛ Soviet asase so wɔ June 22, 1941 mu. Eyi maa Soviet Union baa Britania afã. Ɛwom sɛ mfiase no German asraafo no dii nkonim ntɛmntɛm ma ɛyɛɛ nwonwa de, nanso Soviet asraafo no ne wɔn koe denneennen. Wɔ December 6, 1941 mu no, German asraafo no dii nkogu ankasa wɔ Moscow. Ade kyee no, Japan a na egyina Germany akyi no kɔtow atopae too Pearl Hyɛn Gyinabea wɔ Hawaii. Bere a Hitler tee eyi no, ɔka kyerɛɛ n’aboafo sɛ: “Afei de, yenni nkogu da wɔ ɔko no mu.” Wɔ December 11 no, ɔde ahopere tuu United States so sa. Nanso, obuu ahoɔden a na Soviet Union ne United States wɔ no adewa. Bere a Soviet asraafo fi apuei tow hyɛɛ wɔn so na Britania ne Amerikafo asraafo fi atɔe tow hyɛɛ wɔn so no, ankyɛ na Hitler fii ase dii nkogu. German asraafo fii ase hweree nsase. Bere a Hitler kum ne ho akyi no, Germany ka kyerɛɛ Apam no mufo wɔ May 7, 1945 mu sɛ adi nkogu.\n22. Ɔkwan bɛn so na atifi fam hene no ‘huraa kronkronbea no ho na oyii daa afɔre no’?\n22 Ɔbɔfo no kae sɛ: “[Nasi asraafodɔm no behura] kronkronbea ne aban no ho, na wɔayi daa afɔre no.” Wɔ tete Yuda no, na kronkronbea yɛ Yerusalem asɔrefie no fã. Nanso, bere a Yudafo no poo Yesu no, Yehowa poo wɔne wɔn asɔrefie no. (Mateo 23:37–24:2) Efi afeha a edi kan Y.B. mu no, Yehowa asɔrefie no ayɛ honhom fam de ankasa, ne kronkron mu kronkronbea no wɔ ɔsoro na ne honhom fam adiwo no wɔ asase a Yesu, Ɔsɔfo Panyin no nuanom a wɔasra wɔn no som wɔ so no mu. Efi 1930 reba no, “nnipakuw kɛse” no ne nkaefo a wɔasra wɔn no abom asom ma enti wɔka sɛ wɔsom ‘wɔ Onyankopɔn asɔredan mu.’ (Adiyisɛm 7:9, 15; 11:1, 2; Hebrifo 9:11, 12, 24) Atifi fam hene no huraa asase so asɔrefie no adiwo ho wɔ aman a na odi so tumi no mu denam nkaefo a wɔasra wɔn no ne wɔn ayɔnkofo no a wɔtaa wɔn denneennen no so. Ɔtaa no mu yɛɛ den araa ma woyii “daa afɔre” no—baguam afɔre a wɔbɔ de yi Yehowa din ayɛ no fii hɔ. (Hebrifo 13:15) Nanso, wɔ amanehunu kɛse yi nyinaa akyi no, Kristofo anokwafo a wɔasra wɔn no ne “nguan foforo” no kɔɔ so kaa asɛm no wɔ Wiase Ko II mu.—Yohane 10:16.\n‘WƆDE AKYIDE NO SI HƆ’\n23. Na dɛn ne “akyide” no wɔ afeha a edi kan no mu?\n23 Bere a na wiase ko a ɛto so abien no rebɛn n’awiei no, biribi foforo sii, sɛnea Onyankopɔn bɔfo no hyɛɛ nkɔm no. “Na wɔde amamfõyɛ akyide no [besi] hɔ.” (Daniel 11:31b) Na Yesu nso aka “akyide no” ho asɛm. Wɔ afeha a edi kan no mu no, ɛdaa adi sɛ ɛyɛ Roma asraafo na wɔkɔɔ Yerusalem wɔ 66 Y.B. mu kosiw Yudafo atuatew ano no. *—Mateo 24:15; Daniel 9:27.\n24, 25. (a) Dɛn ne “akyide” no wɔ nnɛ mmere yi mu? (b) Bere bɛn ne ɔkwan bɛn so na wɔde ‘akyide no sii hɔ’?\n24 “Akyide” bɛn na wɔde “asi hɔ” wɔ nnɛ mmere yi mu? Ɛda adi sɛ ɛyɛ “akyide” a ɛyɛ Onyankopɔn Ahenni atoro nsusuwso. Na eyi yɛ Amanaman Apam, akekaboa kɔkɔɔ a ɔkɔɔ bun no mu anaasɛ egui sɛ wiase asomdwoe ahyehyɛde bere a Wiase Ko II fii ase no. (Adiyisɛm 17:8) Nanso, na “aboa” no ‘befi bun no mu aba.’ Saa bere no na wɔde Amanaman Nkabom a aman 50 na ɛwom a kan Soviet Union ka ho no sii hɔ wɔ October 24, 1945 mu. Enti wɔde “akyide”—Amanaman Nkabom—a ɔbɔfo no hyɛɛ ho nkɔm no sii hɔ.\n25 Na Germany ayɛ anafo fam hene no tamfo titiriw wɔ wiase ko abien no nyinaa mu na odii tumi sɛ atifi fam hene. Hena na afei ɔbɛfa saa dibea no?\n^ nky. 9 Hwɛ nhoma yi Ti 6.\n^ nky. 17 Na Roma Ahemman Kronkron no ne nniso a edi kan, na German Ahemman no ne nea ɛto so abien.\n^ nky. 23 Hwɛ nhoma yi Ti 11.\n• Wɔ afeha a ɛto so 19 no awiei no, tumi bɛn na ɛbɛyɛɛ atifi fam hene ne anafo fam hene?\n• Wɔ Wiase Ko I mu no, ɔkwan bɛn so na nea efii ahene baanu no ntam ɔko no mu bae no ‘anyɛ sɛ kan de no’ amma atifi fam hene no?\n• Wɔ Wiase Ko I akyi no, ɔkwan bɛn so na Hitler yɛɛ Germany tumi a ɛyɛ den wɔ wiase no mu?\n• Dɛn na efii atifi fam hene ne anafo fam hene no ntam ntawntawdi no mu bae wɔ Wiase Ko II mu?\n[Nsɛmm a wɔahyehyɛ/Mfonini ahorow wɔ kratafa 268]\nAHENE A WƆN HO ASƐM WƆ DANIEL 11:27-31\nDaniel 11:27-30a German Ahemman Britania, a Anglo-\n(Wiase Ko I) Amerika Wiase Tumi\nna edii hɔ\nDaniel 11:30b, 31 Hitler Nniso a Ɛto so Anglo-Amerika\nAbiɛsa (Wiase Ko II) Wiase Tumi\nƆmampanyin Woodrow Wilson ne Ɔhene George V\nWɔtaa Kristofo pii wɔ nnadeban mu\nKristoman akannifo gyinaa Hitler akyi\nKar a wokum Ɔhene Ba Ferdinand wom no\nGerman asraafo, Wiase Ko I\n[Kratafa 257 mfonini]\nWɔ Yalta wɔ 1945 mu no, Britania Mampanyin Winston Churchill, U.S. Mampanyin Franklin D. Roosevelt, ne Soviet Mampanyin Joseph Stalin penee so sɛ wɔbɛyɛ nhyehyɛe adi Germany so, ahyehyɛ aban foforo wɔ Poland, na wɔayɛ nhyiam de Amanaman Nkabom no asi hɔ\n[Kratafa 258 mfonini ahorow]\n1. Ɔhene Ba Ferdinand 2. Germanfo po so akohyɛn 3. Britania po so akohyɛn 4. Lusitania 5. U.S. ɔsa a wotui ho krataa\n[Kratafa 263 mfonini ahorow]\nAdolf Hitler nyaa ahotoso sɛ obedi nkonim bere a Germany ɔko mu adamfo Japan kɔtow ɔtopae too Pearl Hyɛn Gyinabea no\nShare Share Ahene a Wɔn Ani Nhyia Hyɛn Afeha a Ɛto so 20 no Mu\ndp ti 15 kr. 256-269